qundao/data-zh-poetry huggingface dataset:
乙亥立春夜雨平旦大雪
作者：王庭珪
朝代：宋
体裁：七言律诗

青帝重扃夜半开，先驱雷雨下天来。千门万户春风入，小院高楼乐事回。但喜新年逢瑞雪，不知平地有瑶台。杜陵远客多愁思，忽忆两京初发梅。
乙亥立春夜雨平旦大雪
作者：王庭珪
朝代：宋

青帝重扃夜半開，先驅雷雨下天來。
千門萬戶春風入，小院高樓樂事回。
但喜新年逢瑞雪，不知平地有瑤臺。
杜陵遠客多愁思，忽憶兩京初發梅。
九日以菊花酒寄施醇翁通判
作者：王庭珪
朝代：宋

每逢佳節憶淵明，自採籬邊細菊英。
坐見南山横紫翠，遙聞北地落欃槍。
澆胸止賴杯中物，快意豈圖身後名。
幸有酒兵堪一舉，請公談笑下愁城。
九日以菊花酒寄施醇翁通判
作者：王庭珪
朝代：宋
体裁：七言律诗

每逢佳节忆渊明，自采篱边细菊英。坐见南山横紫翠，遥闻北地落欃枪。浇胸止赖杯中物，快意岂图身后名。幸有酒兵堪一举，请公谈笑下愁城。
九日登鴻飛臺
作者：王庭珪
朝代：宋

拄杖秋登何處臺，天高風急雁聲回。
疏林紅葉紛紛下，遶逕黄花細細開。
此地崔嵬聊試脚，明年強徤更銜杯。
綠罇烏帽隨時足，無用白衣人送來。
九日登鸿飞台
作者：王庭珪
朝代：宋

拄杖秋登何处台，天高风急雁声回。
疏林红叶纷纷下，遶径黄花细细开。
此地崔嵬聊试脚，明年强徤更衔杯。
绿罇乌帽随时足，无用白衣人送来。
书觉范诗后
作者：王庭珪
朝代：宋
体裁：七言绝句

忆探骊龙颔底珠，湘山同赋夜啼乌。当时吟罢鬼神泣，此段如今扫地无。
乱后过东山寺
作者：王庭珪
朝代：宋

烟尘苦未尽，绀殿倚岩阿。
云护佛世界，山栖老禅和。
斯人具眼目，法力辟兵戈。
欹枕听粥鼓，谁能奈尔何。
乾龍節致語口號
作者：王庭珪
朝代：宋

紅日初生碧海邊，蓬萊金殿起晴烟。
幾重瑞氣籠雙闕，萬室歡聲動九天。
百二山河扶寶祚，兩階干羽舞文甎。
遙聞葱嶺新都護，願舉霞觴祝萬年。
亂後過東山寺
作者：王庭珪
朝代：宋

煙塵苦未盡，紺殿倚巖阿。
雲護佛世界，山栖老禪和。
斯人具眼目，法力辟兵戈。
欹枕聽粥鼓，誰能奈爾何。
二月二日出郊
作者：王庭珪
朝代：宋

日头欲出未出时，雾失江城雨脚微。天忽作晴山卷幔，云犹含态石披衣。烟村南北黄鹂语，麦垅高低紫燕飞。谁似田家知此乐，呼儿吹笛跨牛归？
二月二日出郊
作者：王庭珪
朝代：宋
体裁：七言律诗

日头欲出未出时，雾失江城雨脚微。天忽作晴山捲幔，云犹含态石披衣。烟村南北黄鹂语，麦陇高低紫燕飞。谁似田家知此乐，呼儿吹笛跨牛归。
二月二日出郊
作者：王庭珪
朝代：宋

日頭欲出未出時，霧失江城雨脚微。
天忽作晴山捲幔，雲猶含態石披衣。
烟村南北黄鸝語，麥隴高低紫燕飛。
誰似田家知此樂，呼兒吹笛跨牛歸。
人娇·小院桃花
作者：王庭珪
朝代：宋

小院桃花，烟锁几重珠箔。
更深后、海棠睡着。
东风吹去，落谁家墙角。
平白地教人，为他情恶。
花若有情，情应不薄。
也须悔从前事错。
而今夜雨，念玉颜飘泊。
知那里人家，怎生顿着。
仁山五百罗汉赞
作者：王庭珪
朝代：宋
体裁：赞

迦叶天中五百尊，目连罗睺皆骏奔。阿难啼哭佛日昏，谁为设法沙林园。帝释拥护六凿根，习气脱尽婆罗门。仁山金碧耀人天，瞻礼愿见前世缘。法螺一吹天上闻，还报十方罗汉恩。
仁山五百羅漢贊
作者：王庭珪
朝代：宋

迦葉天中五百尊，目連羅睺皆駿奔。
阿難啼哭佛日昏，誰爲設法沙林園。
帝釋擁護六鑿根，習氣脫盡婆羅門。
仁山金碧耀人天，瞻禮願見前世緣。
法螺一吹天上聞，還報十方羅漢恩。
从叔君冕见访山间自云平生躬耕钓无求于人中有至乐令某作诗写其萧散之状为赋此篇
作者：王庭珪
朝代：宋

青鞋布袜绿蓑衣，满目秋江白鸟飞。
小楫扁舟乘兴出，斜风细雨钓鱼归。
有间茅屋临苍巘，寻箇樵夫上翠微。
闲趁牧童吹短笛，倒骑牛背入柴扉。
仙人春宴曲
作者：王庭珪
朝代：宋

高楼玉佩摇春风，银槽压雨珍珠红。
天留晓月十分魄，飞光下照仙人宫。
瑶姬半醉挝鼍鼓，綵鳯吹笙黄鹤舞。
双成翠袖织藕丝，麻姑行厨擗麟脯。
金盘烧蜡夜未央，从妃进果蟠桃香。
坐上花开人未老，他日重来花更好。
三千年后忽相逢，再约羣仙醉蓬岛。
仙人春宴曲
作者：王庭珪
朝代：宋

高樓玉珮搖春風，銀槽壓雨珍珠紅。
天留曉月十分魄，飛光下照仙人宮。
瑤姬半醉撾鼉鼓，綵鳯吹笙黄鶴舞。
雙成翠袖織藕絲，麻姑行廚擗麟脯。
金盤燒蠟夜未央，從妃進果蟠桃香。
坐上花開人未老，他日重來花更好。
三千年後忽相逢，再約羣仙醉蓬島。
任子严凌风阁
作者：王庭珪
朝代：宋

朱帘下瞰梅花发，百尺梢头挂玉鈎。
人在半天攀玉蕊，山如方丈接瀛洲。
曾留深夜乘鸾女，相对谁家却月楼。
将此层轩拟东阁，正缘诗兴似扬州。
任子嚴凌風閣
作者：王庭珪
朝代：宋

朱簾下瞰梅花發，百尺梢頭掛玉鈎。
人在半天攀玉蕊，山如方丈接瀛洲。
曾留深夜乘鸞女，相對誰家却月樓。
將此層軒擬東閣，正緣詩興似揚州。
余弃官累年刘元弼作诗见勉次韵奉谢
作者：王庭珪
朝代：宋

我生寡结交，论议谁与质。
愤气不可蟠，龙蛇走鬰律。
少年学奇字，费力弄纸笔。
不读五千卷，亦慕入此室。
腰间插櫑具，谈兵尤纵逸。
时方用巨人，顾我何品秩。
往年承平久，出师无纪律。
群盗尚纵横，岂但开边失。
皇威振海岱，戈甲耀霜日。
自可扫欃枪，掩耳惊雷疾。
故人起闾巷，宿昔登近密。
声焰动四方，风云生咤叱。
犬羊犹烂漫，氛气何时毕。
感公赠以言，欲往非俦匹。
此事恐不免，高卧安敢必。
余棄官累年劉元弼作詩見勉次韻奉謝
作者：王庭珪
朝代：宋

我生寡結交，論議誰與質。
憤氣不可蟠，龍蛇走鬰律。
少年學奇字，費力弄紙筆。
不讀五千卷，亦慕入此室。
腰間插櫑具，談兵尤縱逸。
時方用巨人，顧我何品秩。
往年承平久，出師無紀律。
群盗尚縱横，豈但開邊失。
皇威振海岱，戈甲耀霜日。
自可掃欃槍，掩耳驚雷疾。
故人起閭巷，宿昔登近密。
聲焰動四方，風雲生咤叱。
犬羊猶爛漫，氛氣何時畢。
感公贈以言，欲往非儔匹。
此事恐不免，高卧安敢必。
侯大淵惠花
作者：王庭珪
朝代：宋

揚州廟下子規啼，曾看花開萬玉妃。
二十四橋明月夜，春風十里捲簾時。
侯大渊惠花
作者：王庭珪
朝代：宋
体裁：七言绝句

扬州庙下子规啼，曾看花开万玉妃。二十四桥明月夜，春风十里捲帘时。
入辰州界道中用頔子韵
作者：王庭珪
朝代：宋
体裁：五言律诗

路入荒溪恶，波穿乱石跳。骑驴行木杪，避水转山腰。倒挂猿当道，横过竹渡桥。吾生本如寄，岁晚尚飘飖。
入辰州界道中用頔子韻
作者：王庭珪
朝代：宋

路入荒溪惡，波穿亂石跳。
騎驢行木杪，避水轉山腰。
倒掛猿當道，横過竹渡橋。
吾生本如寄，歲晚尚飄颻。
八月十四夜彦和置酒待月遇雨
作者：王庭珪
朝代：宋
体裁：七言绝句

君方置酒待月明，便有微云薄太清。雨罢阴云尝解驳，且教霖雨慰苍生。
八月十四夜彦和置酒待月遇雨
作者：王庭珪
朝代：宋

君方置酒待月明，便有微雲薄太清。
雨罷陰雲嘗解駁，且教霖雨慰蒼生。
六月上澣陪王元勃舍人携客游青原山周秀实通判作韵语纪一时胜集奉次元韵
作者：王庭珪
朝代：宋

使君从千骑，伐鼓惊羣偷。
前驱严虎节，夹道森蛇矛。
别驾工五言，句刮造化美。
笔法蟠高轩，银鈎照窗几。
冠盖一时盛，秋旻罗众星。
寻思问祖意，米价作么生。
欲扣山中人，何由知彼岸。
残阳下峰顶，暮色蔼余蒨。
鸣珂出修竹，驱车转平原。
登临悲往昔，岂不多名贤。
独余姜与颜，人品亦自胜。
溪流水溅溅，中堪理渔艇。
宾客随太守，风流几百年。
山间留绝唱，巨石枕横川。
六月上澣陪王元勃舍人攜客遊青原山周秀實通判作韻語紀一時勝集奉次元韻
作者：王庭珪
朝代：宋

使君從千騎，伐鼓驚羣偷。
前驅嚴虎節，夾道森蛇矛。
别駕工五言，句刮造化美。
筆法蟠高軒，銀鈎照窗几。
冠蓋一時盛，秋旻羅衆星。
尋思問祖意，米價作麽生。
欲扣山中人，何由知彼岸。
殘陽下峰頂，暮色藹餘蒨。
鳴珂出修竹，驅車轉平原。
登臨悲往昔，豈不多名賢。
獨餘姜與顔，人品亦自勝。
溪流水濺濺，中堪理漁艇。
賓客隨太守，風流幾百年。
山間留絕唱，巨石枕横川。
兵火之后家藏坟籍荡然寄居江村欲借书诸公先寄此诗·其一
作者：王庭珪
朝代：宋

卜筑江村翠岭坳，喜君书室近衡茅。
牙籖插架几千册，准拟从头借一抄。
兵火之后家藏坟籍荡然寄居江村欲借书诸公先寄此诗·其二
作者：王庭珪
朝代：宋

闻道藏书埒石渠，仍能一读五行俱。
不妨借我遮愁眼，胜着闲窗饱蠧鱼。
兵火之後家藏墳籍蕩然寄居江村欲借書諸公先寄此詩·其一
作者：王庭珪
朝代：宋

卜築江村翠嶺坳，喜君書室近衡茅。
牙籖插架幾千冊，準擬從頭借一抄。
兵火之後家藏墳籍蕩然寄居江村欲借書諸公先寄此詩·其二
作者：王庭珪
朝代：宋

聞道藏書埒石渠，仍能一讀五行俱。
不妨借我遮愁眼，勝著閑窗飽蠧魚。
再和·其一
作者：王庭珪
朝代：宋
体裁：七言律诗

呼童急碾建溪春，丽句兼收掌握珍。陆纳家风元冷澹，庾郎诗句自清新。推之不去真何物，试与偕来端可人。当面输心多背笑，爱君高义似雷陈。
再和·其一
作者：王庭珪
朝代：宋

呼童急碾建溪春，麗句兼收掌握珍。
陸納家風元冷澹，庾郎詩句自清新。
推之不去真何物，試與偕來端可人。
當面輸心多背笑，愛君高義似雷陳。
再和·其二
作者：王庭珪
朝代：宋

密云初识雨前春，未羡官厨送八珍。
正苦睡魔须料理，愧无妙语敌甘新。
兵分刺史千余骑，系出洪崖几世人。
丽句新词邻大雅，岂将文体效梁陈。
再和·其二
作者：王庭珪
朝代：宋

密雲初識雨前春，未羨官廚送八珍。
正苦睡魔須料理，愧無妙語敵甘新。
兵分刺史千餘騎，系出洪崖幾世人。
麗句新詞鄰大雅，豈將文體效梁陳。
再和一篇兼寄朱希真
作者：王庭珪
朝代：宋

主簿四海士，先生千載人。
羈遊厭旗鼓，談笑出風塵。
高卧屢違旨，榮名忽中身。
清詩何絕妙，韲臼識餘辛。
再和一篇兼寄朱希真
作者：王庭珪
朝代：宋

主簿四海士，先生千载人。
羁游厌旗鼓，谈笑出风尘。
高卧屡违旨，荣名忽中身。
清诗何绝妙，韲臼识余辛。
再和前韵
作者：王庭珪
朝代：宋
体裁：七言律诗

江夏无双望久倾，高文犹带玉堂清。子云识字终投阁，侯喜能诗新有声。偶会风云苏大旱，戏将笔札庆垂成。年丰但使无公事，勿虑潢池贼未平。
再和前韻
作者：王庭珪
朝代：宋

江夏無雙望久傾，高文猶带玉堂清。
子雲識字終投閣，侯喜能詩新有聲。
偶會風雲蘇大旱，戲將筆札慶垂成。
年豐但使無公事，勿慮潢池賊未平。
再和德济旧韵
作者：王庭珪
朝代：宋
体裁：七言律诗

小雨脊脊弄晚晴，饥肠过午自雷鸣。钟声隔岸闻香积，风味令人想曲生。近报边头新奏捷，独怜江外未休兵。谁能驭此不羁马，纵使脱缰千里行。
再和德濟舊韻
作者：王庭珪
朝代：宋

小雨脊脊弄晚晴，饑腸過午自雷鳴。
鐘聲隔岸聞香積，風味令人想麴生。
近報邊頭新奏捷，獨憐江外未休兵。
誰能馭此不羈馬，縱使脫韁千里行。
再和酬王元勃舍人見寄
作者：王庭珪
朝代：宋

風電聒天雷動地，老父閉門呼不起。
從教卷却屋上茅，偶遇時豐且歡喜。
閭閻比歲連旱荒，椎肌斵骨生千瘡。
羽書止欲調兵食，不貯别庫爲私藏。
吾君撥亂如光武，將軍不數韓擒虎。
龍神自將羽林兒，折箠一揮開北土。
誰識江南刺史天，政平訟理仍豐年。
村中儻無石壕吏，吏不捉人人夜眠。
再和酬王元勃舍人见寄
作者：王庭珪
朝代：宋

风电聒天雷动地，老父闭门呼不起。
从教卷却屋上茅，偶遇时丰且欢喜。
闾阎比岁连旱荒，椎肌斵骨生千疮。
羽书止欲调兵食，不贮别库为私藏。
吾君拨乱如光武，将军不数韩擒虎。
龙神自将羽林儿，折棰一挥开北土。
谁识江南刺史天，政平讼理仍丰年。
村中傥无石壕吏，吏不捉人人夜眠。
再次前韵
作者：王庭珪
朝代：宋

湘水清如碧玉环，湘妃泪染竹痕斑。
此时游宦非高志，何日抱琴归故山。
雁塔共题双阙际，马蹄同下五云间。
今朝顦顇荆湖外，却望烟霄嘆未还。
再次前韵二首·其一
作者：王庭珪
朝代：宋

邂逅忽登君子堂，眼明初识斗间光。
如窥银汉纤尘静，更酌金盘晓露凉。
玉座正临天北极，蓬山归直殿西廊。
野人不识昇平事，但觉江边白日长。
再次前韵二首·其一
作者：王庭珪
朝代：宋

马上吟诗雪满鬚，垂鞭信马不须驱。
病余消渇浇茶枕，醉后狂歌打唾壶。
坐见词锋森武库，还如禁脔出天厨。
笔间能作有声画，似看辋川摩诘图。
再次前韵二首·其二
作者：王庭珪
朝代：宋

天公剪水落空虚，似借东风暖力驱。
未用春禽催脱袴，宁闻沽酒劝提壶。
歌楼人唱郢中曲，野寺烟生香积厨。
何必万钱方办酒，一杯随分岂难图。
再次前韵二首·其二
作者：王庭珪
朝代：宋

毛公过我竹间堂，赠我新诗敌夜光。
盛德自为南土秀，清风何羡北窗凉。
漳江日落人争渡，古寺僧归月上廊。
挥麈细谈家世事，时材无復数真长。
再次前韻
作者：王庭珪
朝代：宋

湘水清如碧玉環，湘妃淚染竹痕斑。
此時遊宦非高志，何日抱琴歸故山。
雁塔共題雙闕際，馬蹄同下五雲間。
今朝顦顇荆湖外，却望烟霄嘆未還。
再次前韻二首·其一
作者：王庭珪
朝代：宋

邂逅忽登君子堂，眼明初識斗間光。
如窺銀漢纖塵靜，更酌金盤曉露凉。
玉座正臨天北極，蓬山歸直殿西廊。
野人不識昇平事，但覺江邊白日長。
再次前韻二首·其一
作者：王庭珪
朝代：宋

馬上吟詩雪滿鬚，垂鞭信馬不須驅。
病餘消渇澆茶枕，醉後狂歌打唾壺。
坐見詞鋒森武庫，還如禁臠出天廚。
筆間能作有聲畫，似看輞川摩詰圖。
再次前韻二首·其二
作者：王庭珪
朝代：宋

天公剪水落空虛，似借東風暖力驅。
未用春禽催脱袴，寧聞沽酒勸提壺。
歌樓人唱郢中曲，野寺烟生香積廚。
何必萬錢方辦酒，一杯隨分豈難圖。
再次前韻二首·其二
作者：王庭珪
朝代：宋

毛公過我竹間堂，贈我新詩敵夜光。
盛德自爲南土秀，清風何羨北窗凉。
漳江日落人爭渡，古寺僧歸月上廊。
揮麈細談家世事，時材無復數真長。
再次曾英发
作者：王庭珪
朝代：宋

人物风流东晋时，吾家王椽本非痴。
见君自少能多学，厥闻如今已四驰。
但有香秔炊白玉，不须高马鞚青丝。
西邻密度墙头酒，日望扁舟慰所思。
再次曾英發
作者：王庭珪
朝代：宋

人物風流東晉時，吾家王椽本非癡。
見君自少能多學，厥聞如今已四馳。
但有香秔炊白玉，不須高馬鞚青絲。
西鄰密度牆頭酒，日望扁舟慰所思。
再次韵二绝句·其一
作者：王庭珪
朝代：宋
体裁：七言绝句

墙根巨竹新生笋，竹下小桃初试花。竹色花光正如此，香风吹落几千家。
再次韵二绝句·其二
作者：王庭珪
朝代：宋
体裁：七言绝句

新竹高斋凝燕寝，从教细雨落檐花。青山绿水中为县，卧拥黄紬听打衙。
再次韵呈智禅师
作者：王庭珪
朝代：宋
体裁：七言绝句

花药山中人解语，何必江西寻马祖。我亦会参铁觜师，如今不打这破鼓。
再次韵送别
作者：王庭珪
朝代：宋
体裁：七言律诗

天马从来不受缰，腾云注目电争光。心如银汉纤尘静，气逼金盘晓露凉。妙语织成文绣段，扁舟刺入水云乡。朝天便若登仙去，驺驭何人得侍傍。
再次韵酬岳州董使君
作者：王庭珪
朝代：宋

西望岳阳烟雾裏，闻有玺书天上至。
增秩何年下鳯凰，初无草动风尘起。
我生飘泊任西东，孤军敢犯千人锋。
郢中白雪岂容和，牛铎輙应黄钟宫。
郡楼把酒题诗处，笑命骚人等奴虏。
不忧突境有狂夫，立遣偏禆生縳取。
再次韻二絕句·其一
作者：王庭珪
朝代：宋

牆根巨竹新生笋，竹下小桃初試花。
竹色花光正如此，香風吹落幾千家。
再次韻二絕句·其二
作者：王庭珪
朝代：宋

新竹高齋凝燕寢，從教細雨落簷花。
青山綠水中爲縣，卧擁黄紬聽打衙。
再次韻呈智禪師
作者：王庭珪
朝代：宋

花藥山中人解語，何必江西尋馬祖。
我亦會參鐵觜師，如今不打這破鼓。
再次韻送別
作者：王庭珪
朝代：宋

天馬從來不受韁，騰雲注目電爭光。
心如銀漢纖塵靜，氣逼金盤曉露凉。
妙語織成文繡段，扁舟刺入水雲鄉。
朝天便若登仙去，騶馭何人得侍傍。
再次韻酬岳州董使君
作者：王庭珪
朝代：宋

西望岳陽煙霧裏，聞有璽書天上至。
增秩何年下鳯凰，初無草動風塵起。
我生飄泊任西東，孤軍敢犯千人鋒。
郢中白雪豈容和，牛鐸輙應黄鍾宮。
郡樓把酒題詩處，笑命騷人等奴虜。
不憂突境有狂夫，立遣偏禆生縳取。
再用前韵酬胡观光
作者：王庭珪
朝代：宋
体裁：七言律诗

牧龙天上几时还，因失仙龙五色斑。暂谪南昌为隐吏，会归东观校蓬山。高名久已闻江表，异气今犹出斗间。下笔不休才思阔，清如星汉泻银湾。
再用前韻酬胡觀光
作者：王庭珪
朝代：宋

牧龍天上幾時還，因失仙龍五色斑。
暫謫南昌爲隱吏，會歸東觀校蓬山。
高名久已聞江表，異氣今猶出斗間。
下筆不休才思闊，清如星漢瀉銀灣。
再过东冈
作者：王庭珪
朝代：宋
体裁：七言律诗

物色江寒枫叶凋，江边微雨暮萧萧。白沙翠竹旧行路，碧水朱栏新渡桥。尽室当时避征战，十年闲事付渔樵。如今杰屋明人眼，一笑端能覆酒瓢。
再過東岡
作者：王庭珪
朝代：宋

物色江寒楓葉凋，江邊微雨暮蕭蕭。
白沙翠竹舊行路，碧水朱欄新渡橋。
盡室當時避征戰，十年閑事付漁樵。
如今傑屋明人眼，一笑端能覆酒瓢。
凤停馆中秋
作者：王庭珪
朝代：宋

山高月未吐，吟上岭头看。
万里云霄静，一天星斗寒。
虾蟆出金背，玉兔动银盘。
唯有南飞鹊，遶枝终不安。
凤栖梧蝶恋花
作者：王庭珪
朝代：宋
体裁：词

琼海无边银浪卷。画戟朱楼，缥缈云间见。当日使君曾拥传。海霞光里时开宴。翠斝红鳞吹酒面。莫谓今朝，人在天涯远。彩凤衔书应不晚。愿公难老身长健。
出城北由山径入彻源忽逢荷花弥望不知为何处询其地名曰长塘又行数里行大路出连岭作诗记之
作者：王庭珪
朝代：宋

山根细路遶长塘，忽有荷花照水光。
误入孤村看青壁，却逢千盖拥红粧。
采莲不见溪中女，缓辔徒牵马上郎。
行傍绿堤将过尽，回鞭小住惜余香。
出城北由山徑入徹源忽逢荷花彌望不知爲何處詢其地名曰長塘又行數里行大路出連嶺作詩記之
作者：王庭珪
朝代：宋

山根細路遶長塘，忽有荷花照水光。
誤入孤村看青壁，却逢千蓋擁紅粧。
採蓮不見溪中女，緩轡徒牽馬上郎。
行傍綠堤將過盡，回鞭小住惜餘香。
刘君鼎主簿登第累年家贫犹待阙欲游章贡谒梁提刑作诗送之
作者：王庭珪
朝代：宋

收科天陛几年余，犹似扬雄寂寞居。
霄汉又生新羽翼，侯门应许曳长裾。
暂游岭海非凡客，却上蓬瀛行秘书。
何日扁舟下螺浦，会看丹诏有新除。
刘大虚作十花词相示復以诗来有求挥斤之句兼简中问仆无恙吠犬不为灾次韵一首奉酬
作者：王庭珪
朝代：宋

新词蔼蔼吐春云，清似金炉百和焚。
白雪固宜招吠犬，真雷岂比聚飞蚊。
陶潜赋就归何处，李白诗成思不羣。
君是广寒修月手，顾予安敢强施斤。
刘天锡之子八歳能作大字今年十三矣笔画愈进有雄徤之气作二绝句赠之·其一
作者：王庭珪
朝代：宋

羣儿墨汁翻老鸦，尔独落纸生龙蛇。
郎罢不须频掣笔，渠今自会画江沙。
刘天锡之子八歳能作大字今年十三矣笔画愈进有雄徤之气作二绝句赠之·其二
作者：王庭珪
朝代：宋

作戈如挽百钧弩，腕力想能回万牛。
江夏当年有童子，未闻落笔写银鈎。
刘时举主簿相别三十年忽相遇于沅湘之间古夜郎郡也郡素窘俸馈不继垂槖而归相聚月余赋诗为别
作者：王庭珪
朝代：宋

谪仙适窜夜郎道，主簿归从飞鸟边。
但喜骑驴得佳句，忽忘挥麈是何年。
且将肚束三条篾，敢望腰纒十万钱。
剩斩湘南几竿竹，他时分我钓鱼船。
刘晞扬贫甚爨烟不属而读书不辍作诗遗之以激其志因叙其贫之所以然冀当涂有闻之者
作者：王庭珪
朝代：宋

荷锄初读书，中原已鼎沸。
辍耕仰太息，衣食尚卒歳。
喧呼传点丁，田庐忽湮替。
产尽犹索租，从何出租税。
乃知天宝后，信如石壕吏。
君门九重深，旗戟森兵卫。
朱轓背相望，莫肯察凋弊。
赖子天资高，追琢自成器。
时能从诸生，扣门来问字。
长篇烂溢目，春葩吐奇丽。
饥虽不堪煮，要自饱风味。
乃翁昔好事，宾客常满位。
小儿听客语，炊甑忘着箅。
岂虑饭成糜，迩来糜亦废。
时能馈升斗，与子黔突喙。
刘端行自建溪归数来斗茶大小数十战予惧其坚壁不出为作斗茶诗一首且挑之使战也
作者：王庭珪
朝代：宋
体裁：古风

乱云碾破苍龙璧，自言鏖战无勍敌。一朝倒垒空壁来，似觉人马俱辟易。我家文开如此儿，客欲造门忧水厄。酒兵先已下愁城，破睡论功如破贼。惟君盛气敢争衡，重看鸣鼍斗春色。
刘美中自翰苑归追怀平昔之游再过唐兴寺陈迹依然辄成长句奉呈
作者：王庭珪
朝代：宋
体裁：七言律诗

重寻古壁旧题诗，林竹萧森上翠微。但见晓猿惊蕙帐，应无山鸟怪儒衣。野僧忽自云中出，阁老新从天下归。拍手相欢同一笑，可能长伴钓鱼矶。
刘虞卿衣弊履穿有号寒之忧赋绝句以道其意
作者：王庭珪
朝代：宋
体裁：七言绝句

江上丹枫半摇落，檐间青女忽横陈。可怜范叔寒如此，谁解绨袍念故人。
初寒方葺火閣而會溪知城周子康惠竹簾火爐寗公瑞惠蒲團便足了一歳無事矣作二絕答之·其一
作者：王庭珪
朝代：宋

細柳將軍來護塞，夜郎遷客正窮居。
火爐恰恰簾垂地，足了三冬讀我書。
初寒方葺火閣而會溪知城周子康惠竹簾火爐寗公瑞惠蒲團便足了一歳無事矣作二絕答之·其二
作者：王庭珪
朝代：宋

戶外霜風入骨酸，誰褰紙閣問平安。
正憂坐客寒無席，遺我新蒲入突欒。
初寒方葺火阁而会溪知城周子康惠竹帘火炉寗公瑞惠蒲团便足了一歳无事矣作二绝答之·其一
作者：王庭珪
朝代：宋
体裁：七言绝句

细柳将军来护塞，夜郎迁客正穷居。火炉恰恰帘垂地，足了三冬读我书。
初寒方葺火阁而会溪知城周子康惠竹帘火炉寗公瑞惠蒲团便足了一歳无事矣作二绝答之·其二
作者：王庭珪
朝代：宋
体裁：七言绝句

户外霜风入骨酸，谁褰纸阁问平安。正忧坐客寒无席，遗我新蒲入突栾。
初至行在
作者：王庭珪
朝代：宋

望中楼阁入青冥，疑是长安旧帝城。
千里荷花开世界，几年羁旅望神京。
老随丹诏身犹徤，梦入华胥眼尚生。
行尽沙河塘上路，夜深灯火识昇平。
初至行在
作者：王庭珪
朝代：宋

望中樓閣入青冥，疑是長安舊帝城。
千里荷花開世界，幾年羈旅望神京。
老隨丹詔身猶徤，夢入華胥眼尚生。
行盡沙河塘上路，夜深燈火識昇平。
別葛德裕主簿
作者：王庭珪
朝代：宋

官冷身閑簿領稀，時從物外赴襟期。
憑君小緩青絲鞚，爲我聊傾碧玉卮。
野寺石泉秋煮茗，松窗雪屋夜論詩。
懸知別後東風近，先寄寒梅第一枝。
别后再和一首
作者：王庭珪
朝代：宋

平昔高谈古帝王，到今春草几时芳。
挥毫欲上三千牍，拆袜初无一寸长。
亹亹逼人逢此意，匆匆下语不成章。
归来闭阁焚香坐，端为思君聊復忙。
别後再和一首
作者：王庭珪
朝代：宋

平昔高談古帝王，到今春草幾時芳。
揮毫欲上三千牘，拆襪初無一寸長。
亹亹逼人逢此意，匆匆下語不成章。
歸來閉閣焚香坐，端爲思君聊復忙。
别葛德裕主簿
作者：王庭珪
朝代：宋
体裁：七言律诗

官冷身闲簿领稀，时从物外赴襟期。凭君小缓青丝鞚，为我聊倾碧玉卮。野寺石泉秋煮茗，松窗雪屋夜论诗。悬知别后东风近，先寄寒梅第一枝。
别黄伯成
作者：王庭珪
朝代：宋

常恐微言将遂绝，江南耆旧復知名。
身从妙喜国中出，脚踏毗卢顶上行。
觉我向来闻道晚，识公真处大僧生。
相思莫谓山川阻，千里同游聊□□。
别黄伯成
作者：王庭珪
朝代：宋

常恐微言將遂絕，江南耆舊復知名。
身從妙喜國中出，脚踏毗盧頂上行。
覺我向來聞道晚，識公真處大僧生。
相思莫謂山川阻，千里同遊聊□□。
劉君鼎主簿登第累年家貧猶待闕欲遊章貢謁梁提刑作詩送之
作者：王庭珪
朝代：宋

收科天陛幾年餘，猶似揚雄寂寞居。
霄漢又生新羽翼，侯門應許曳長裾。
暫遊嶺海非凡客，却上蓬瀛行秘書。
何日扁舟下螺浦，會看丹詔有新除。
劉大虛作十花詞相示復以詩來有求揮斤之句兼簡中問僕無恙吠犬不爲災次韻一首奉酬
作者：王庭珪
朝代：宋

新詞藹藹吐春雲，清似金爐百和焚。
白雪固宜招吠犬，真雷豈比聚飛蚊。
陶潛賦就歸何處，李白詩成思不羣。
君是廣寒修月手，顧予安敢強施斤。
劉天錫之子八歳能作大字今年十三矣筆畫愈進有雄徤之氣作二絕句贈之·其一
作者：王庭珪
朝代：宋

羣兒墨汁翻老鴉，爾獨落紙生龍蛇。
郎罷不須頻掣筆，渠今自會畫江沙。
劉天錫之子八歳能作大字今年十三矣筆畫愈進有雄徤之氣作二絕句贈之·其二
作者：王庭珪
朝代：宋

作戈如挽百鈞弩，腕力想能回萬牛。
江夏當年有童子，未聞落筆寫銀鈎。
劉時舉主簿相别三十年忽相遇于沅湘之間古夜郎郡也郡素窘俸饋不繼垂槖而歸相聚月餘賦詩爲别
作者：王庭珪
朝代：宋

謫仙適竄夜郎道，主簿歸從飛鳥邊。
但喜騎驢得佳句，忽忘揮麈是何年。
且將肚束三條篾，敢望腰纒十萬錢。
剩斬湘南幾竿竹，他時分我釣魚船。
劉晞揚貧甚爨烟不屬而讀書不輟作詩遺之以激其志因敘其貧之所以然冀當塗有聞之者
作者：王庭珪
朝代：宋

荷鋤初讀書，中原已鼎沸。
輟耕仰太息，衣食尚卒歳。
喧呼傳點丁，田廬忽湮替。
産盡猶索租，從何出租稅。
乃知天寶後，信如石壕吏。
君門九重深，旗戟森兵衛。
朱轓背相望，莫肯察凋弊。
賴子天資高，追琢自成器。
時能從諸生，扣門來問字。
長篇爛溢目，春葩吐奇麗。
饑雖不堪煮，要自飽風味。
乃翁昔好事，賓客常滿位。
小兒聽客語，炊甑忘著箅。
豈慮飯成糜，邇來糜亦廢。
時能饋升斗，與子黔突喙。
劉端行自建溪歸數來鬭茶大小數十戰予懼其堅壁不出爲作鬭茶詩一首且挑之使戰也
作者：王庭珪
朝代：宋

亂雲碾破蒼龍璧，自言鏖戰無勍敵。
一朝倒壘空壁來，似覺人馬俱辟易。
我家文開如此兒，客欲造門憂水厄。
酒兵先已下愁城，破睡論功如破賊。
惟君盛氣敢爭衡，重看鳴鼉鬭春色。
劉美中自翰苑歸追懷平昔之遊再過唐興寺陳迹依然輒成長句奉呈
作者：王庭珪
朝代：宋

重尋古壁舊題詩，林竹蕭森上翠微。
但見曉猿驚蕙帳，應無山鳥怪儒衣。
野僧忽自雲中出，閣老新從天下歸。
拍手相歡同一笑，可能長伴釣魚磯。
劉虞卿衣弊履穿有號寒之憂賦絕句以道其意
作者：王庭珪
朝代：宋

江上丹楓半摇落，簷間青女忽横陳。
可憐范叔寒如此，誰解綈袍念故人。
南岳张道人见访言论亹亹若有所自非鹿鹿然者也摭其语作诗赠之三十年相见为汝掀髯一笑考其所自也
作者：王庭珪
朝代：宋
体裁：七言绝句

唤起赤龙耕玉池，池边龙虎自交驰。周天一毂三十辐，十二楼前看雪飞。
南嶽張道人見訪言論亹亹若有所自非鹿鹿然者也摭其語作詩贈之三十年相見爲汝掀髯一笑考其所自也
作者：王庭珪
朝代：宋

喚起赤龍耕玉池，池邊龍虎自交馳。
周天一轂三十輻，十二樓前看雪飛。
县僚祷雨盘藤庙连日大澍次韵黄超然
作者：王庭珪
朝代：宋

□□□□□□□，□□□□□□□。□□□□上林抄，半空云走挟雷声。旱妖作魃乘时起，天意为霖转眄成。莫问田畴水深浅，县前江已拍堤平。
县尉任子严出示从军陪大将吴侯游石峒五绝句奉次元韵颂日颂平贼之功喜而有作云·其一
作者：王庭珪
朝代：宋
体裁：七言绝句

东来骑火照松萝，野老逢迎笑语多。共指岩前一方石，将军大剑可横磨。
县尉任子严出示从军陪大将吴侯游石峒五绝句奉次元韵颂日颂平贼之功喜而有作云·其三
作者：王庭珪
朝代：宋
体裁：七言绝句

锦带雕弓银马鞍，鸣鞭飞下白云山。回头却望经行处，已在青苍杳霭间。
县尉任子严出示从军陪大将吴侯游石峒五绝句奉次元韵颂日颂平贼之功喜而有作云·其二
作者：王庭珪
朝代：宋
体裁：七言绝句

石窟巉岩鬼不开，狂童乘此起氛埃。殿前兵马何曾出，旗鼓初从天上来。
县尉任子严出示从军陪大将吴侯游石峒五绝句奉次元韵颂日颂平贼之功喜而有作云·其五
作者：王庭珪
朝代：宋
体裁：七言绝句

回师小度石门西，铁马嘶风四百蹄。不为从军一时乐，扪萝攀径岂能跻。
县尉任子严出示从军陪大将吴侯游石峒五绝句奉次元韵颂日颂平贼之功喜而有作云·其四
作者：王庭珪
朝代：宋

不待皇恩下九天，将军兵已入卢川。
姦人妄献招安策，留客丹崖万古传。
又一首
作者：王庭珪
朝代：宋

曾看詞鋒戰舉場，弟兄旗鼓略相當。
兩賢方折月中桂，此老翻爲地下郎。
弟妹力攜家數口，文章空費紙千張。
廣寒宮裏叢生桂，何日飄來壠上芳。
又一首
作者：王庭珪
朝代：宋

曾看词锋战举场，弟兄旗鼓略相当。
两贤方折月中桂，此老翻为地下郎。
弟妹力携家数口，文章空费纸千张。
广寒宫裏丛生桂，何日飘来壠上芳。
又和酬子余
作者：王庭珪
朝代：宋

句法出修水，家声谁不闻。
微言虽甚秘，残馥可能分。
笔扫堂堂阵，词飞蔼蔼云。
马卿才思逸，倾动卓文君。
又和酬子餘
作者：王庭珪
朝代：宋

句法出脩水，家聲誰不聞。
微言雖甚秘，殘馥可能分。
筆掃堂堂陣，詞飛藹藹雲。
馬卿才思逸，傾動卓文君。
又和酬子默
作者：王庭珪
朝代：宋

牛渚西江夜，新声月下闻。
定知终夕咏，不觉晓光分。
傥有罇中酒，重论日暮云。
山林正憔悴，抵掌忽逢君。
又和酬子默
作者：王庭珪
朝代：宋

牛渚西江夜，新聲月下聞。
定知終夕詠，不覺曉光分。
儻有罇中酒，重論日暮雲。
山林正憔悴，抵掌忽逢君。
双田逢萧国器话别
作者：王庭珪
朝代：宋

黄叶西风何处村，茅檐立马问寒温。
江东渭北情无限，罇酒他时得细论。
句·其一
作者：王庭珪
朝代：宋
体裁：句

雪欲留君君不住，散作晴天送君去。沧江破腊。
句·其一
作者：王庭珪
朝代：宋

雪欲留君君不住，散作晴天送君去。
滄江破臘。
句·其七
作者：王庭珪
朝代：宋
体裁：句

残春铃阁无公事，来就酴醾放晚衙。
句·其七
作者：王庭珪
朝代：宋

殘春鈴閣無公事，來就酴醾放晚衙。
句·其三
作者：王庭珪
朝代：宋

江南一夢中，覺來說夢已無蹤。
會尋湘水枕上逢。
逐客衣冠尚襤縷，故欲下非堅敵，試舉酒兵令。
句·其三
作者：王庭珪
朝代：宋
体裁：句

江南一梦中，觉来说梦已无踪。会寻湘水枕上逢。逐客衣冠尚褴缕，故欲下非坚敌，试举酒兵令。
句·其二
作者：王庭珪
朝代：宋

欲結茅齋一兩間，芙蓉高處掩柴關。
人逢好景。
句·其二
作者：王庭珪
朝代：宋
体裁：句

欲结茅斋一两间，芙蓉高处掩柴关。人逢好景。
句·其五
作者：王庭珪
朝代：宋

鷺洲盤地軸，螺浦瀉天津。
句·其五
作者：王庭珪
朝代：宋
体裁：句

鹭洲盘地轴，螺浦泻天津。
句·其八
作者：王庭珪
朝代：宋
体裁：句

月影印仙迹，花香供笔灵。
句·其八
作者：王庭珪
朝代：宋

月影印仙迹，花香供筆靈。
句·其六
作者：王庭珪
朝代：宋

江闊吞章貢，原長接廣閩。
句·其六
作者：王庭珪
朝代：宋
体裁：句

江阔吞章贡，原长接广闽。
句·其四
作者：王庭珪
朝代：宋

白銀宮。
斷椽破壁宛積玉千頃，流水灣如月半弓。
江邊寒梅自奇絕，何必更畫漁蓑翁。
句·其四
作者：王庭珪
朝代：宋
体裁：句

白银宫。断椽破壁宛积玉千顷，流水湾如月半弓。江边寒梅自奇绝，何必更画渔蓑翁。
吉州凌波亭月夜
作者：王庭珪
朝代：宋
体裁：七言绝句

螺浦东边雪浪生，峰头月出半轮明。扁舟欲载银蟾去，一听苍龙水底鸣。
吉州凌波亭月夜
作者：王庭珪
朝代：宋

螺浦東邊雪浪生，峰頭月出半輪明。
扁舟欲載銀蟾去，一聽蒼龍水底鳴。
同施倅游寿昌观
作者：王庭珪
朝代：宋

岸曲穿丛篠，山回转翠屏。
烟云摇晚霁，楼殿倚空青。
栢黛参天峻，松脂入地灵。
幽寻未能及，重约扣岩扃。
同施倅遊壽昌觀
作者：王庭珪
朝代：宋

岸曲穿叢篠，山回轉翠屏。
烟雲摇晚霽，樓殿倚空青。
栢黛參天峻，松脂入地靈。
幽尋未能及，重約扣巖扃。
同陈思忠访洪觉范
作者：王庭珪
朝代：宋

寻春反向僧房卧，无乃行藏与时左。
起来刮目览新诗，花压栏干梦初破。
黄叶丹枫属兴深，吁然莫测疑楚些。
惠休岛可没已久，二百年来无此作。
世间何处着斯人，秀句天教出寒饿。
我气未衰词颇弱，欲借鼓旗聊一佐。
终朝岩下不逢人，苔色应嗔马蹄涴。
同陳思忠訪洪覺範
作者：王庭珪
朝代：宋

尋春反向僧房卧，無乃行藏與時左。
起來刮目覽新詩，花壓欄干夢初破。
黄葉丹楓屬興深，吁然莫測疑楚些。
惠休島可沒已久，二百年來無此作。
世間何處著斯人，秀句天教出寒餓。
我氣未衰詞頗弱，欲借鼓旗聊一佐。
終朝巖下不逢人，苔色應嗔馬蹄涴。
向宣卿生日
作者：王庭珪
朝代：宋

庭下秋風吹紫蘭，蟠桃爲壽菊斒斕。
厭分銅虎天邊郡，屢直金鑾海上山。
洲渚忽然生戶外，歳星今却到人間。
願扶帝業須難老，穩踏龍墀尾近班。
向宣卿生日
作者：王庭珪
朝代：宋

庭下秋风吹紫兰，蟠桃为寿菊斒斓。
厌分铜虎天边郡，屡直金銮海上山。
洲渚忽然生户外，歳星今却到人间。
愿扶帝业须难老，稳踏龙墀尾近班。
向文刚读书斋试双井茶有怀黄超然
作者：王庭珪
朝代：宋

黄蜡青沙未破封，已知双井社前烘。
一丘风味极不浅，万顷烟波兴不穷。
东晋书斋頽压后，西湖山色有无中。
危栏杰阁明人眼，独觉登临欠此公。
向文剛讀書齋試雙井茶有懷黄超然
作者：王庭珪
朝代：宋

黄蠟青沙未破封，已知雙井社前烘。
一丘風味極不淺，萬頃烟波興不窮。
東晉書齋頽壓後，西湖山色有無中。
危欄傑閣明人眼，獨覺登臨欠此公。
向衡州生日
作者：王庭珪
朝代：宋

嵯峨閶闔西風回，赤霄夜半天門開。
昴星麒麟下穹昊，兩家同日生公台。
兩公爲誰張與向，人物堂堂真漢相。
願公接武未央庭，禁直金鑾對方丈。
向衡州生日
作者：王庭珪
朝代：宋
体裁：古风

嵯峨阊阖西风回，赤霄夜半天门开。昴星麒麟下穹昊，两家同日生公台。两公为谁张与向，人物堂堂真汉相。愿公接武未央庭，禁直金銮对方丈。
听麟师诵经
作者：王庭珪
朝代：宋
体裁：七言绝句

念经衲子乱如麻，心悟方能转法华。待得莲花从口发，自牛车上觅三车。
周公予监场解官
作者：王庭珪
朝代：宋
体裁：七言律诗

终年骑马上山坡，铸得中郎钱几何。解组可能留不住，扣门犹许问无他。莫因时事轻悲感，从此新诗更琢磨。竹径松窗与尘隔，幅巾聊且重相过。
周公予監場解官
作者：王庭珪
朝代：宋

終年騎馬上山坡，鑄得中郎錢幾何。
解組可能留不住，扣門猶許問無他。
莫因時事輕悲感，從此新詩更琢磨。
竹徑松窗與塵隔，幅巾聊且重相過。
周德祖自衡阳相别三十馀年会余窜夜郎德祖知南江寨相遇甚款道旧兴怀辄成长句
作者：王庭珪
朝代：宋
体裁：七言律诗

回雁峰前水拍天，峰头一笑尚依然。休论华屋生前美，同在邯郸枕上眠。骑马忽来临紫寨，传家故自有青毡。时平栅垒无烽火，洒墨成诗有几篇。
周德祖自衡陽相别三十餘年會余竄夜郎德祖知南江寨相遇甚款道舊興懷輒成長句
作者：王庭珪
朝代：宋

回雁峰前水拍天，峰頭一笑尚依然。
休論華屋生前美，同在邯鄲枕上眠。
騎馬忽來臨紫寨，傳家故自有青氈。
時平柵壘無烽火，灑墨成詩有幾篇。
周秀才取古物作十絕句見惠如豐城臨平鼓之類作一絕句題其後
作者：王庭珪
朝代：宋

衆寶沈埋萬古悲，斬新拈出更題詩。
臨平石鼓無人識，誰把銅魚作鼓椎。
周秀才取古物作十绝句见惠如丰城临平鼓之类作一绝句题其后
作者：王庭珪
朝代：宋
体裁：七言绝句

众宝沈埋万古悲，斩新拈出更题诗。临平石鼓无人识，谁把铜鱼作鼓椎。
和井令西山石屋感雨
作者：王庭珪
朝代：宋

渐见时平草木苏，姦蹊盗穴已洿潴。
登山敢惮牛马走，置酒谁呼陈赵予。
助魃旱龙初偃蹇，随轩飞雨不踌躇。
云腾石屋苍崖峻，磨刻行当候玺书。
和井令西山石屋感雨
作者：王庭珪
朝代：宋

漸見時平草木蘇，姦蹊盜穴已洿瀦。
登山敢憚牛馬走，置酒誰呼陳趙予。
助魃旱龍初偃蹇，隨軒飛雨不躊躇。
雲騰石屋蒼崖峻，磨刻行當候璽書。
和介甫少狂喜文章
作者：王庭珪
朝代：宋

少狂喜文章，頂戴千佛名。
年大意轉拙，腸饑猶舌耕。
筆扛百斛鼎，詩當五言城。
儻無封侯骨，止是識字氓。
長安公卿中，閱人如踐更。
扁舟苟能辦，自足了一生。
和介甫少狂喜文章
作者：王庭珪
朝代：宋
体裁：古风

少狂喜文章，顶戴千佛名。年大意转拙，肠饥犹舌耕。笔扛百斛鼎，诗当五言城。傥无封侯骨，止是识字氓。长安公卿中，阅人如践更。扁舟苟能办，自足了一生。
和余教授
作者：王庭珪
朝代：宋

詞高雲藹藹，筆掃陣堂堂。
妙絕江南社，清新樂府章。
窮通元自樂，身世兩相忘。
不下千尋海，焉能得夜光。
和余教授
作者：王庭珪
朝代：宋
体裁：五言律诗

词高云蔼蔼，笔扫阵堂堂。妙绝江南社，清新乐府章。穷通元自乐，身世两相忘。不下千寻海，焉能得夜光。
和元授閔旱
作者：王庭珪
朝代：宋

旱魃凌空氣愈炎，斷無微雨應時霑。
正憂龍卧深蟠水，安得江聲碎瀉簷。
禾黍似堪供野火，婦姑猶擬共腰鐮。
此時政要調元手，誰作商霖慰具瞻。
和元授闵旱
作者：王庭珪
朝代：宋

旱魃凌空气愈炎，断无微雨应时霑。
正忧龙卧深蟠水，安得江声碎泻檐。
禾黍似堪供野火，妇姑犹拟共腰镰。
此时政要调元手，谁作商霖慰具瞻。
和刘乔卿雪诗
作者：王庭珪
朝代：宋

柴门忽启玉为关，疑是新移海上山。
野寺僧居银窟裏，广寒宫在月明间。
老农击鼓迎丰歳，紫极吹箫近帝寰。
腊后东风将解冻，已看峰顶露孱颜。
和刘允昇梦草庵前月夜看酴醿
作者：王庭珪
朝代：宋

谁与东皇殿后尘，更无凡木敢争春。
来观梦草庵前月，疑是广寒宫裏人。
雨罢香风吹满院，夜深笑语动诸邻。
诗词要并花奇绝，对此吟哦句自新。
和刘元弼乱后见访
作者：王庭珪
朝代：宋

纔下清谈已绝尘，莫嗟离乱恐伤神。
兵戈亦是古来事，丘壑还须我辈人。
吟罢细倾桑落酒，归来倒着接䍦巾。
茅檐近喜闻鸡犬，步屧寻君去亦频。
和刘元弼歳除书事
作者：王庭珪
朝代：宋

吟诗辄莫叹年终，岁歳年年事不同。
蓝尾旋倾人半醉，楼头犹听鼓三通。
渐看暖律回春槛，且任狂风掲钓篷。
管有明朝好天色，澹云微雨翠烟中。
和刘元弼筠亭
作者：王庭珪
朝代：宋
体裁：七言律诗

种竹诛茅欲傍亭，亭前花草莫争名。笋根稚子春无数，枝上鹓雏晚更清。翠逼衣襟添野兴，叶翻风雨打窗声。何当万木凋零后，尤见青青不世情。
和刘元弼见寄
作者：王庭珪
朝代：宋

终日思诗句未成，梦回春草遶池生。
拂云松竹兼天尽，如画江山照眼明。
幽处园林皆可隐，乱来轩冕亦何荣。
即时使有一杯酒，便胜区区万古名。
和刘元弼见招
作者：王庭珪
朝代：宋

玉壶沽酒挈青丝，及取春风花发时。
便把一罇留客醉，莫教红雨洗残枝。
和刘元弼遽室
作者：王庭珪
朝代：宋
体裁：七言律诗

竹径潜通几许深，远窗寒色半晴阴。朱轮画毂走何事，明月清风惬素心。宴坐壶中观彗景，时游物外拂尘襟。此君定自能留凤，更绝飞鸦噪暮林。
和刘克强谢仲振
作者：王庭珪
朝代：宋

冰柱雪车诗有声，池塘春草梦初惊。
两公共夹清漳住，匹马时衝细路行。
遶屋好山如罨画，攻愁得酒足鏖兵。
兴来不用多呼客，着我罇前伴月明。
和刘宾王县尉
作者：王庭珪
朝代：宋
体裁：七言律诗

鼓箧同游璧水春，桥门争看笔如神。忽传紫塞军声急，尚喜青山草色新。傥有风云起英卫，可无胶漆似雷陈。况闻作尉功奇绝，兵入潢池不动尘。
和刘端礼·其一
作者：王庭珪
朝代：宋
体裁：七言绝句

槐花又是一番黄，天马飘飘不可缰。但得顷田耕负郭，肯将斗酒博西凉。
和刘端礼·其三
作者：王庭珪
朝代：宋

才如天马岂能羁，争看云霓笔下飞。
龌龊不须谈细务，徤毫留对冕旒挥。
和刘端礼·其二
作者：王庭珪
朝代：宋
体裁：七言绝句

白面书生铁作肝，风雨未动剑长闲。何时去斩匈奴首，直取西凉尽处山。
和刘端礼避地初归见访
作者：王庭珪
朝代：宋

庭前喜鹊乱栖鸦，知有邻翁酒易赊。
老瓦盆随田舍饮，半溪云属野人家。
莫将钓手遮西日，来倚危栏咏落霞。
无奈醉归灯火乱，仆夫争路颇喧譁。
和刘美中尚书听宝月弹桃源春晓
作者：王庭珪
朝代：宋

何年凿源开混茫，桃花两片吹红香。
烟消远浦生微阳，渔舟误行溪水长。
溪回岸转山隙光，疑有绛阙仙人房。
居民争出罗酒浆，花间笑语音琅琅。
抱琴释子眉髪苍，响泉韵磬鸣长廊。
能谈往事悲孟尝，昔时台沼今耕桑。
又如勇士赴敌场，坐令游子思故乡。
清猿抱木号鸿荒，孤吟划见丹鳯翔。
曲终待月西南厢，重调十指初不忙。
如见古画秦衣裳，春天百鸟争颉颃。
桃源归来今已忘，弹到落花空断肠。
和刘英臣见寄二绝句·其一
作者：王庭珪
朝代：宋
体裁：七言绝句

诸葛奇才当十倍，谪仙词句满三千。我惟闭阁扪书册，扫地烧香亦静便。
和刘英臣见寄二绝句·其二
作者：王庭珪
朝代：宋
体裁：七言绝句

胸吞云梦欲八九，日诵古书常数千。撑拄枯肠只堪睡，从君嘲我腹便便。
和劉允昇夢草菴前月夜看酴醿
作者：王庭珪
朝代：宋

誰與東皇殿後塵，更無凡木敢爭春。
來觀夢草菴前月，疑是廣寒宮裏人。
雨罷香風吹滿院，夜深笑語動諸鄰。
詩詞要並花奇絕，對此吟哦句自新。
和劉元弼亂後見訪
作者：王庭珪
朝代：宋

纔下清談已絕塵，莫嗟離亂恐傷神。
兵戈亦是古來事，丘壑還須我輩人。
吟罷細傾桑落酒，歸來倒著接䍦巾。
茅簷近喜聞雞犬，步屧尋君去亦頻。
和劉元弼歳除書事
作者：王庭珪
朝代：宋

吟詩輒莫歎年終，歲歳年年事不同。
藍尾旋傾人半醉，樓頭猶聽鼓三通。
漸看暖律回春檻，且任狂風掲釣篷。
管有明朝好天色，澹雲微雨翠烟中。
和劉元弼筠亭
作者：王庭珪
朝代：宋

種竹誅茅欲傍亭，亭前花草莫爭名。
笋根稚子春無數，枝上鵷雛晚更清。
翠逼衣襟添野興，葉翻風雨打窗聲。
何當萬木凋零後，尤見青青不世情。
和劉元弼見寄
作者：王庭珪
朝代：宋

終日思詩句未成，夢回春草遶池生。
拂雲松竹兼天盡，如畫江山照眼明。
幽處園林皆可隱，亂來軒冕亦何榮。
即時使有一杯酒，便勝區區萬古名。
和劉元弼見招
作者：王庭珪
朝代：宋

玉壺沽酒挈青絲，及取春風花發時。
便把一罇留客醉，莫教紅雨洗殘枝。
和劉元弼遽室
作者：王庭珪
朝代：宋

竹徑潛通幾許深，遠窗寒色半晴陰。
朱輪畫轂走何事，明月清風愜素心。
宴坐壺中觀彗景，時遊物外拂塵襟。
此君定自能留鳳，更絕飛鴉噪暮林。
和劉克強謝仲振
作者：王庭珪
朝代：宋

冰柱雪車詩有聲，池塘春草夢初驚。
兩公共夾清漳住，匹馬時衝細路行。
遶屋好山如罨畫，攻愁得酒足鏖兵。
興來不用多呼客，著我罇前伴月明。
和劉喬卿雪詩
作者：王庭珪
朝代：宋

柴門忽啓玉爲關，疑是新移海上山。
野寺僧居銀窟裏，廣寒宮在月明間。
老農擊鼓迎豐歳，紫極吹簫近帝寰。
臘後東風將解凍，已看峰頂露孱顔。
和劉端禮·其一
作者：王庭珪
朝代：宋

槐花又是一番黄，天馬飄飄不可韁。
但得頃田耕負郭，肯將斗酒博西凉。
和劉端禮·其三
作者：王庭珪
朝代：宋

才如天馬豈能羈，爭看雲霓筆下飛。
齷齪不須談細務，徤毫留對冕旒揮。
和劉端禮·其二
作者：王庭珪
朝代：宋

白面書生鐵作肝，風雨未動劍長閑。
何時去斬匈奴首，直取西凉盡處山。
和劉端禮避地初歸見訪
作者：王庭珪
朝代：宋

庭前喜鵲亂棲鴉，知有鄰翁酒易賒。
老瓦盆隨田舍飲，半溪雲屬野人家。
莫將釣手遮西日，來倚危欄詠落霞。
無奈醉歸燈火亂，僕夫爭路頗喧譁。
和劉美中尚書聽寶月彈桃源春曉
作者：王庭珪
朝代：宋

何年鑿源開混茫，桃花兩片吹紅香。
烟消遠浦生微陽，漁舟誤行溪水長。
溪回岸轉山隙光，疑有絳闕仙人房。
居民爭出羅酒漿，花間笑語音琅琅。
抱琴釋子眉髪蒼，響泉韻磬鳴長廊。
能談往事悲孟嘗，昔時臺沼今耕桑。
又如勇士赴敵場，坐令遊子思故鄉。
清猿抱木號鴻荒，孤吟劃見丹鳯翔。
曲終待月西南廂，重調十指初不忙。
如見古畫秦衣裳，春天百鳥爭頡頏。
桃源歸來今已忘，彈到落花空斷腸。
和劉英臣見寄二絕句·其一
作者：王庭珪
朝代：宋

諸葛奇才當十倍，謫仙詞句滿三千。
我惟閉閣捫書册，掃地燒香亦靜便。
和劉英臣見寄二絕句·其二
作者：王庭珪
朝代：宋

胸吞雲夢欲八九，日誦古書常數千。
撐拄枯腸只堪睡，從君嘲我腹便便。
和劉賓王縣尉
作者：王庭珪
朝代：宋

鼓篋同遊璧水春，橋門爭看筆如神。
忽傳紫塞軍聲急，尚喜青山草色新。
儻有風雲起英衛，可無膠漆似雷陳。
况聞作尉功奇絕，兵入潢池不動塵。
和向令制锦轩
作者：王庭珪
朝代：宋

大邑大官身所安，欲将何术抚创残。
久怀利器聊堪试，正见操刀不作难。
百里光华风俗美，一天清澹水云寛。
剸裁大巧元无迹，血指从旁袖手观。
和向令製錦軒
作者：王庭珪
朝代：宋

大邑大官身所安，欲將何術撫創殘。
久懷利器聊堪試，正見操刀不作難。
百里光華風俗美，一天清澹水雲寛。
剸裁大巧元無迹，血指從旁袖手觀。
和向宰喜雨
作者：王庭珪
朝代：宋

夜听雷车碾太清，风翻急雨落平明。
不忧稻穟已燋卷，似见天河欲倒倾。
犴狱繫囚应尽洗，丰年诗句喜先成。
东郊南亩村村乐，草木欣欣亦有情。
和向宰喜雨
作者：王庭珪
朝代：宋

夜聽雷車碾太清，風翻急雨落平明。
不憂稻穟已燋卷，似見天河欲倒傾。
犴獄繫囚應盡洗，豐年詩句喜先成。
東郊南畝村村樂，草木欣欣亦有情。
和吳思道韻寄郭德耘
作者：王庭珪
朝代：宋

亂後交遊半不聞，天涯淪落始逢君。
黔南可怪無驢養，冀北遂當空馬羣。
尚使高才淹管庫，忽傳佳句吐烟雲。
十年讐校金鑾殿，依舊無氈似廣文。
和吴思道韵寄郭德耘
作者：王庭珪
朝代：宋

乱后交游半不闻，天涯沦落始逢君。
黔南可怪无驴养，冀北遂当空马羣。
尚使高才淹管库，忽传佳句吐烟云。
十年讐校金銮殿，依旧无毡似广文。
和周公予呈向宰
作者：王庭珪
朝代：宋

夜聞急雨洗氛埃，慶澤仍從天上回。
寰海自應遵詔旨，管弦何用費詩催。
東風漸著金絲柳，和氣潛飛玉琯灰。
遙想慈寧動新樂，禁門清曉拂雲開。
和周公予呈向宰
作者：王庭珪
朝代：宋

夜闻急雨洗氛埃，庆泽仍从天上回。
寰海自应遵诏旨，管弦何用费诗催。
东风渐着金丝柳，和气潜飞玉管灰。
遥想慈宁动新乐，禁门清晓拂云开。
和周公予游春用前韵
作者：王庭珪
朝代：宋

晓堤春浪拍江城，出郭试寻堤上垧。
云脚忽从平地起，柳梢先入半天青。
村深渐觉人烟好，地僻苦无车马经。
日暮归来微雨歇，酒醒客去月当庭。
和周公予遊春用前韻
作者：王庭珪
朝代：宋

曉堤春浪拍江城，出郭試尋堤上坰。
雲脚忽從平地起，柳梢先入半天青。
村深漸覺人烟好，地僻苦無車馬經。
日暮歸來微雨歇，酒醒客去月當庭。
和周监丞闻京洛关中收復四首·其一
作者：王庭珪
朝代：宋
体裁：五言律诗

扈圣尊皇极，真人握赤符。梯船初入贡，舆地夜披图。力战非天意，赓歌奉睿谟。花卿虽猛将，绝世可能无。
和周监丞闻京洛关中收復四首·其三
作者：王庭珪
朝代：宋

喜有官中信，衣冠返旧京。
交驰节旄使，悉罢羽林兵。
丹诏从天落，羣心仰首迎。
萧条万里道，今日有人行。
和周监丞闻京洛关中收復四首·其二
作者：王庭珪
朝代：宋

战甲初休马，边烽不举狼。
山河秦地壮，日月汉天长。
剑戟将销尽，鈎锄始破荒。
欲观调鼎手，一脔已堪尝。
和周监丞闻京洛关中收復四首·其四
作者：王庭珪
朝代：宋

河南新郡县，吾宋旧山川。
乔木应犹在，遗民不记年。
行人将汉月，持节照胡天。
属国今无恙，遥知免啮毡。
和周監丞聞京洛關中收復四首·其一
作者：王庭珪
朝代：宋

扈聖尊皇極，真人握赤符。
梯船初入貢，輿地夜披圖。
力戰非天意，賡歌奉睿謨。
花卿雖猛將，絕世可能無。
和周監丞聞京洛關中收復四首·其三
作者：王庭珪
朝代：宋

喜有官中信，衣冠返舊京。
交馳節旄使，悉罷羽林兵。
丹詔從天落，羣心仰首迎。
蕭條萬里道，今日有人行。
和周監丞聞京洛關中收復四首·其二
作者：王庭珪
朝代：宋

戰甲初休馬，邊烽不舉狼。
山河秦地壯，日月漢天長。
劍戟將銷盡，鈎鋤始破荒。
欲觀調鼎手，一臠已堪嘗。
和周監丞聞京洛關中收復四首·其四
作者：王庭珪
朝代：宋

河南新郡縣，吾宋舊山川。
喬木應猶在，遺民不記年。
行人將漢月，持節照胡天。
屬國今無恙，遙知免齧氈。
和周秀实田家行
作者：王庭珪
朝代：宋

旱田歳逢六月尾，天公为叱羣龙起。
连宵作雨知丰年，老妻饱饭儿童喜。
向来辛苦躬锄荒，剜肌不补眼下疮。
先输官仓足兵食，余粟尚可瓶中藏。
边头将军耀威武，捷书夜报擒龙虎。
便令壮士挽天河，不使腥羶污后土。
咸池洗日当青天，汉家自有中兴年。
大臣鼻息如雷吼，玉帐无忧方熟眠。
和周秀实田家行
作者：王庭珪
朝代：宋

旱田气逢六月尾，天公为叱群龙起。连宵作雨知丰年，老妻饱饭儿童喜。向来辛苦躬锄荒，剜肌不补眼下疮。先输官仓足兵食，馀粟尚可瓶中藏。边头将军耀威武，捷书夜报擒龙虎。便令壮士挽天河，不使腥膻污后土。咸池洗日当青天，汉家自有中兴年。大臣鼻息如雷吼，玉帐无忧方熟眠！
和周秀實田家行
作者：王庭珪
朝代：宋

旱田歳逢六月尾，天公爲叱羣龍起。
連宵作雨知豐年，老妻飽飯兒童喜。
向來辛苦躬鋤荒，剜肌不補眼下瘡。
先輸官倉足兵食，餘粟尚可瓶中藏。
邊頭將軍耀威武，捷書夜報擒龍虎。
便令壮士挽天河，不使腥羶汙后土。
咸池洗日當青天，漢家自有中興年。
大臣鼻息如雷吼，玉帳無憂方熟眠。
和周通判永丰破贼
作者：王庭珪
朝代：宋

五更盾上闻磨墨，夜半偏思破残贼。
平明露布已成文，倚马不知军务剧。
初传别驾下南州，人如天马徕西极。
指挥猛士驱貔虎，坐使威声驰绝域。
狂胡昔渡西楼山，汉皇不闭玉门关。
四方羣盗猬毛起，旌旗光拂牛斗间。
回戈必定东征去，铠仗如云光照路。
捷书飞入甘泉宫，插羽鸣鞭气横骛。
公家人物世不衰，况復诗名天下知。
探骊得珠何崛奇，更欲尽采珊瑚枝。
和周通判永豐破賊
作者：王庭珪
朝代：宋

五更盾上聞磨墨，夜半偏思破殘賊。
平明露布已成文，倚馬不知軍務劇。
初傳别駕下南州，人如天馬徠西極。
指揮猛士驅貔虎，坐使威聲馳絕域。
狂胡昔渡西樓山，漢皇不閉玉門關。
四方羣盗蝟毛起，旌旗光拂牛斗間。
回戈必定東征去，鎧仗如雲光照路。
捷書飛入甘泉宮，插羽鳴鞭氣横騖。
公家人物世不衰，况復詩名天下知。
探驪得珠何崛奇，更欲盡採珊瑚枝。
和居东村作
作者：王庭珪
朝代：宋

避地东村深几许，青山窟裏起炊烟。
敢嫌茅屋绝低小，净扫土床堪醉眠。
鸟不住啼天更静，花多晚发地应偏。
遥看翠竹娟娟好，犹隔西泉数号田。
和居東村作
作者：王庭珪
朝代：宋

避地東村深幾許，青山窟裏起炊烟。
敢嫌茅屋絕低小，净掃土牀堪醉眠。
鳥不住啼天更靜，花多晚發地應偏。
遙看翠竹娟娟好，猶隔西泉數號田。
和康晉侯見贈
作者：王庭珪
朝代：宋

儒生無力荷干戈，亂後篇章感慨多。
但拏筆頭吟白雪，莫挑馬箠渡黄河。
和康晋侯见赠
作者：王庭珪
朝代：宋

儒生无力荷干戈，乱后篇章感慨多。
但拏笔头吟白雪，莫挑马棰渡黄河。
和彭养正陈令尹
作者：王庭珪
朝代：宋
体裁：七言绝句

气压秋园百草芽，风流宜在令君家。但倾绿蚁伴清客，莫羡黄金刻藓花。
和彭養正陳令尹
作者：王庭珪
朝代：宋

氣壓秋園百草芽，風流宜在令君家。
但傾綠蟻伴清客，莫羡黄金刻蘚花。
和施倅岁暮感怀
作者：王庭珪
朝代：宋

野阔生愁兴，时危无定居。
渊明伤倦鸟，张翰忆鲈鱼。
宦路风波恶，交情势利疏。
谋生成龃龉，欲进復踌躇。
盗贼犹猖蹶，田园未垦锄。
君王图治切，新下急贤书。
和施倅歲暮感懷
作者：王庭珪
朝代：宋

野闊生愁興，時危無定居。
淵明傷倦鳥，張翰憶鱸魚。
宦路風波惡，交情勢利疏。
謀生成齟齬，欲進復躊躇。
盜賊猶猖蹶，田園未墾鋤。
君王圖治切，新下急賢書。
和施倅重阳日谢予送酒
作者：王庭珪
朝代：宋

东坡异时谈醉乡，怒骂嬉笑成文章。
其中广莫几万里，脱略礼法侔鸿荒。
初无爱憎与喜怒，岂有寒暑与炎凉。
后世乃与醉乡隔，糟粕始变鹅儿黄。
三杯危坐亦拱手，俨如冠剑侍君王。
渊明不饮时节改，霜风九月篱菊芳。
举头忽见南山翠，便觉逸气登羲皇。
挥毫落纸得佳句，流涎露顶庸何伤。
瓮下被縳乌足取，定无奚童携锦囊。
安用船头置百斛，又令口不离杯觞。
醉翁饮少輙已醉，胸中了了初不忘。
八仙脱醉尤可笑，骑马落井何其强。
和施倅重陽日謝予送酒
作者：王庭珪
朝代：宋

東坡異時談醉鄉，怒罵嬉笑成文章。
其中廣莫幾萬里，脫略禮法侔鴻荒。
初無愛憎與喜怒，豈有寒暑與炎凉。
後世乃與醉鄉隔，糟粕始變鵝兒黄。
三杯危坐亦拱手，儼如冠劍侍君王。
淵明不飲時節改，霜風九月籬菊芳。
舉頭忽見南山翠，便覺逸氣登羲皇。
揮毫落紙得佳句，流涎露頂庸何傷。
甕下被縳烏足取，定無奚童攜錦囊。
安用船頭置百斛，又令口不離杯觴。
醉翁飲少輙已醉，胸中了了初不忘。
八仙脫醉尤可笑，騎馬落井何其強。
和施通判以詩惠茶
作者：王庭珪
朝代：宋

綵筆題誇北苑春，南來草木始稱珍。
江湖風味極不淺，翰墨篇章老更新。
落日清吟招惡客，此時佳境屬閑人。
慚無好語酬高詠，東望雲山意莫陳。
和施通判以诗惠茶
作者：王庭珪
朝代：宋

綵笔题夸北苑春，南来草木始称珍。
江湖风味极不浅，翰墨篇章老更新。
落日清吟招恶客，此时佳境属闲人。
惭无好语酬高咏，东望云山意莫陈。
和曹温如都监惠诗
作者：王庭珪
朝代：宋

两脚误随车马尘，江湖岁晚始谋身。
篱边日醉陶元亮，窗外夜呼祁孔宾。
倒着敝衣迎好客，急搜奇句发阳春。
阿瞒岂但能横槊，文彩风流世有人。
和曹温如都監惠詩
作者：王庭珪
朝代：宋

兩脚誤隨車馬塵，江湖歲晚始謀身。
籬邊日醉陶元亮，窗外夜呼祁孔賓。
倒著敝衣迎好客，急搜奇句發陽春。
阿瞞豈但能横槊，文彩風流世有人。
和曾若虚
作者：王庭珪
朝代：宋

书生胸次傥无奇，读尽羣书未免痴。
学似雕龙宜独步，才非天马敢争驰。
青编谩费千章纸，白髮愁梳满面丝。
愧乏银鈎酬雅贶，含毫徒作画沙思。
和曾若虛
作者：王庭珪
朝代：宋

書生胸次儻無奇，讀盡羣書未免癡。
學似雕龍宜獨步，才非天馬敢爭馳。
青編謾費千章紙，白髮愁梳滿面絲。
愧乏銀鈎酬雅貺，含毫徒作畫沙思。
和曾英伯
作者：王庭珪
朝代：宋

江东渭北关心事，罇酒论文更不疑。
马上皱眉应得句，诗筒聊復寄微之。
和曾英伯
作者：王庭珪
朝代：宋

江東渭北關心事，罇酒論文更不疑。
馬上皺眉應得句，詩筒聊復寄微之。
和曾英发见寄二首·其一
作者：王庭珪
朝代：宋
体裁：七言律诗

闻君要了官中事，了事君今竟作痴。陋巷端能一瓢足，虚名何用四方驰。开帘璧月夜生海，下笔冰蚕细吐丝。想得诗成有新句，池塘草入梦中思。
和曾英发见寄二首·其二
作者：王庭珪
朝代：宋
体裁：七言律诗

别后文章殊长进，挥毫落纸便风生。诗从平澹人难到，语不雕镌句自清。无计上书通北阙，犹时蹙额问西征。忆君过我诵新作，殷殷尚留金石声。
和曾英发见访惠诗二首·其一
作者：王庭珪
朝代：宋

陋巷谁过马粪王，一经题品自芬芳。
桃花流水春犹浅，茗椀薫炉话更长。
千里夙期衝雨霁，十年闲事入篇章。
明朝未免成离恨，莫苦吟诗作许忙。
和曾英发见访惠诗二首·其二
作者：王庭珪
朝代：宋

宴坐壶中日月闲，相逢无復话吴山。
如君岂是哙等伍，置我当容平子间。
喜遇故人持节钺，犹能跋马问荆菅。
扁舟后会重寻处，更刺滩头转一湾。
和曾英發見寄二首·其一
作者：王庭珪
朝代：宋

聞君要了官中事，了事君今竟作癡。
陋巷端能一瓢足，虛名何用四方馳。
開簾璧月夜生海，下筆冰蠶細吐絲。
想得詩成有新句，池塘草入夢中思。
和曾英發見寄二首·其二
作者：王庭珪
朝代：宋

别後文章殊長進，揮毫落紙便風生。
詩從平澹人難到，語不雕鐫句自清。
無計上書通北闕，猶時蹙額問西征。
憶君過我誦新作，殷殷尚留金石聲。
和曾英發見訪惠詩二首·其一
作者：王庭珪
朝代：宋

陋巷誰過馬糞王，一經題品自芬芳。
桃花流水春猶淺，茗椀薫爐話更長。
千里夙期衝雨霽，十年閑事入篇章。
明朝未免成離恨，莫苦吟詩作許忙。
和曾英發見訪惠詩二首·其二
作者：王庭珪
朝代：宋

宴坐壺中日月閑，相逢無復話吳山。
如君豈是噲等伍，置我當容平子間。
喜遇故人持節鉞，猶能跋馬問荆菅。
扁舟後會重尋處，更刺灘頭轉一灣。
和李巽伯少卿新年忆行在二首·其一
作者：王庭珪
朝代：宋

解赋新篇忆帝台，行宫楼殿亦巍哉。
应曾身作壶中客，记得春从天上来。
雉扇齐开香雾绕，龙墀暖赴晓班催。
君王神武多余暇，綵胜金花似旧裁。
和李巽伯少卿新年忆行在二首·其二
作者：王庭珪
朝代：宋

去国东风又一回，江村度歳亦悠哉。
偶逢花向山间发，更喜人从日下来。
破敌屡闻胡骑走，急贤当有鹤书催。
内中谁进春词帖，西掖须凭大手裁。
和李巽伯少卿新年憶行在二首·其一
作者：王庭珪
朝代：宋

解賦新篇憶帝臺，行宮樓殿亦巍哉。
應曾身作壺中客，記得春從天上來。
雉扇齊開香霧繞，龍墀暖赴曉班催。
君王神武多餘暇，綵勝金花似舊裁。
和李巽伯少卿新年憶行在二首·其二
作者：王庭珪
朝代：宋

去國東風又一回，江村度歳亦悠哉。
偶逢花向山間發，更喜人從日下來。
破敵屢聞胡騎走，急賢當有鶴書催。
內中誰進春詞帖，西掖須憑大手裁。
和李巽伯少卿見懷
作者：王庭珪
朝代：宋

眼高四海意何如，敢謂論交到闊疏。
春草夢池方得句，夜霜置酒復懷子。
初披郇國五雲字，何啻劉公一紙書。
銅鼓遇時思發響，蜀椎須待刻桐魚。
和李巽伯少卿見懷
作者：王庭珪
朝代：宋

騎鯨仙人本仙胄，不應暴落饑蛟口。
長庚却復下人間，島瘦郊寒皆縮手。
篇章邁往無故初，不共曹劉轍俱蹂。
此邦雖陋江山雄，異時間出歐陽九。
公今詩句滿江山，似覺衰容得春酒。
筆端獵獵生風雷，胸次煌煌煥星斗。
生兒了事正作癡，亦恐癡兒未能了。
頃年胡騎獵夷門，兵拏不解誰當剖。
大臣薦公來洛陽，舌翻波濤驚朝堂。
飛龍借馬出建康，醜虜夜走塵沙黄。
是時帝坐八綺窗，擬歌風起雲飛揚。
和李巽伯少卿见怀
作者：王庭珪
朝代：宋

眼高四海意何如，敢谓论交到阔疏。
春草梦池方得句，夜霜置酒復怀子。
初披郇国五云字，何啻刘公一纸书。
铜鼓遇时思发响，蜀椎须待刻桐鱼。
和李巽伯少卿见怀
作者：王庭珪
朝代：宋

骑鲸仙人本仙胄，不应暴落饥蛟口。
长庚却復下人间，岛瘦郊寒皆缩手。
篇章迈往无故初，不共曹刘辙俱蹂。
此邦虽陋江山雄，异时间出欧阳九。
公今诗句满江山，似觉衰容得春酒。
笔端猎猎生风雷，胸次煌煌焕星斗。
生儿了事正作痴，亦恐痴儿未能了。
顷年胡骑猎夷门，兵拏不解谁当剖。
大臣荐公来洛阳，舌翻波涛惊朝堂。
飞龙借马出建康，丑虏夜走尘沙黄。
是时帝坐八绮窗，拟歌风起云飞扬。
和李巽伯送刘德基赴县斋
作者：王庭珪
朝代：宋

令君湖海士，置榻谓公贤。
绿野千峰翠，朱甍万室连。
客依彭泽柳，人问孝亷船。
他日功名逼，金鱼未免悬。
和李巽伯送劉德基赴縣齋
作者：王庭珪
朝代：宋

令君湖海士，置榻謂公賢。
綠野千峰翠，朱甍萬室連。
客依彭澤柳，人問孝亷船。
他日功名逼，金魚未免懸。
和李巽伯韵赠甥刘志道
作者：王庭珪
朝代：宋

年少尝读书，復挟琴与医。
世无识真者，持此将安之。
古调不咏俗，空嚢不贮赀。
结交名公卿，云间接风期。
披烟对珠玉，常恐生微疵。
向来壁上弓，落杯輙自疑。
此事一了了，昔贤当并驰。
李卿句有眼，妙语真而师。
和李巽伯韻贈甥劉志道
作者：王庭珪
朝代：宋

年少嘗讀書，復挾琴與醫。
世無識真者，持此將安之。
古調不詠俗，空嚢不貯貲。
結交名公卿，雲間接風期。
披烟對珠玉，常恐生微疵。
向來壁上弓，落杯輙自疑。
此事一了了，昔賢當並馳。
李卿句有眼，妙語真而師。
和李彦文
作者：王庭珪
朝代：宋

偶从山泽得追陪，吐论风生不受埃。
曾读芸斋编广录，固知天下有奇才。
愁堆青简千年蠧，忙过黄槐花几番。
往歳闻名未相识，常如弱水隔蓬莱。
和李彦文
作者：王庭珪
朝代：宋

偶從山澤得追陪，吐論風生不受埃。
曾讀芸齋編廣錄，固知天下有奇才。
愁堆青簡千年蠧，忙過黄槐花幾番。
往歳聞名未相識，常如弱水隔蓬萊。
和李彦文春雪
作者：王庭珪
朝代：宋

聞道江城雪似沙，東風吹動曉寒加。
輕飄瓦屋鱗鱗密，亂颭檣竿櫛櫛斜。
著地正憐新種竹，漫天故壓未開花。
君應對此方乘興，飲似長虹汲海涯。
和李彦文春雪
作者：王庭珪
朝代：宋

闻道江城雪似沙，东风吹动晓寒加。
轻飘瓦屋鳞鳞密，乱飐樯竿栉栉斜。
着地正怜新种竹，漫天故压未开花。
君应对此方乘兴，饮似长虹汲海涯。
和欧阳叔向寺丞韵酬刘渐父
作者：王庭珪
朝代：宋

渤海赫赫东南豪，俯挹前辈倾时髦。
有如青天白日出，平地放着昆崙高。
都下官寮车可载，声称寂不闻中外。
二陆初来浪得名，谬以莼羮夸捷对。
文章直要窥孔颜，不可睥睨马与班。
君门九重耀晶戟，远臣胡得来其间。
清新不见庾开府，寂寞诗坛将无主。
纵使扬雄识字奇，刘歆泣叹空自苦。
也知未遇何足悲，时来忽睹青云低。
鳯凰孤鸣得天律，百鸟束喙不敢啼。
先生能作鳯凰语，议论远过袁虎子。
岂惟一日动朝廷，留作诗人后来史。
汪洋尤喜陈时议，一夜称嗟岂徒谓。
九衢传写已喧阗，气压五侯骄七贵。
螺江地古人物好，迄今故老犹能道。
醉翁没后颇荒凉，秀气盘旋此环抱。
天恐斯文久遂终，英灵挺出嗣家风。
身虽富贵异流俗，两眼观书耳亦聪。
应曾夜半参黄石，神几暗得无踪迹。
我本闲愁寡才力，闭吻逢君那喘息。
和欧阳周弼
作者：王庭珪
朝代：宋

谁念扬雄寂寞居，忽逢佳士倒衣裾。
裁诗秃尽千毫兔，岸帻斜欹半幅綀。
节并松筠霜雪后，唾成珠玉笑谈余。
穷山避寇应愁绝，付与骚人万古吁。
和欧阳广明竹间桃花
作者：王庭珪
朝代：宋

雨罢新花明晓日，竹阴琐碎错黄金。
墙头过尽双飞蝶，叶底巧啼何处禽。
玉女洗粧匀浅淡，老龙脱箨着青深。
柔姿敢并高标立，直节时容粉面侵。
爱客分明莫来折，坐舆径造不妨寻。
桃花落后春事已，唯有清风满竹林。
和欧阳炳文汝舟酴醿
作者：王庭珪
朝代：宋

两翁烂醉酴醿下，击钵成诗岂易酬。
藉地想携千日酒，寻香争跨九花虬。
晚风吹雪空中落，急水漂香何处流。
梦觉清芬犹扑鼻，如登银槛荐无忧。
和歐陽叔向寺丞韻酬劉漸父
作者：王庭珪
朝代：宋

渤海赫赫東南豪，俯挹前輩傾時髦。
有如青天白日出，平地放著崑崙高。
都下官寮車可載，聲稱寂不聞中外。
二陸初來浪得名，謬以蓴羮誇捷對。
文章直要窺孔顔，不可睥睨馬與班。
君門九重耀晶戟，遠臣胡得來其間。
清新不見庾開府，寂寞詩壇將無主。
縱使揚雄識字奇，劉歆泣歎空自苦。
也知未遇何足悲，時來忽睹青雲低。
鳯凰孤鳴得天律，百鳥束喙不敢啼。
先生能作鳯凰語，議論遠過袁虎子。
豈惟一日動朝廷，留作詩人後來史。
汪洋尤喜陳時議，一夜稱嗟豈徒謂。
九衢傳寫已喧闐，氣壓五侯驕七貴。
螺江地古人物好，迄今故老猶能道。
醉翁沒後頗荒凉，秀氣盤旋此環抱。
天恐斯文久遂終，英靈挺出嗣家風。
身雖富貴異流俗，兩眼觀書耳亦聰。
應曾夜半參黄石，神幾暗得無蹤跡。
我本閑愁寡才力，閉吻逢君那喘息。
和歐陽周弼
作者：王庭珪
朝代：宋

誰念揚雄寂寞居，忽逢佳士倒衣裾。
裁詩禿盡千毫兔，岸幘斜欹半幅綀。
節並松筠霜雪後，唾成珠玉笑談餘。
窮山避寇應愁絕，付與騷人萬古吁。
和歐陽廣明竹間桃花
作者：王庭珪
朝代：宋

雨罷新花明曉日，竹陰瑣碎錯黄金。
牆頭過盡雙飛蝶，葉底巧啼何處禽。
玉女洗粧勻淺淡，老龍脱籜著青深。
柔姿敢並高標立，直節時容粉面侵。
愛客分明莫來折，坐輿徑造不妨尋。
桃花落後春事已，唯有清風滿竹林。
和歐陽炳文汝舟酴醿
作者：王庭珪
朝代：宋

兩翁爛醉酴醿下，擊鉢成詩豈易酬。
藉地想攜千日酒，尋香爭跨九花虯。
晚風吹雪空中落，急水漂香何處流。
夢覺清芬猶撲鼻，如登銀檻薦無憂。
和王宰早梅
作者：王庭珪
朝代：宋

雪裏花开冰未拆，如见瑶姬侍君侧。
瑶姬国艷欲倾人，嫣然一笑颊齿白。
疏影横斜语最奇，桃李凡姿无此格。
瀛上休观倒晕眉，且看娇黄涂半额。
和王宰早梅
作者：王庭珪
朝代：宋

雪裏花開冰未拆，如見瑤姬侍君側。
瑤姬國艷欲傾人，嫣然一笑頰齒白。
疏影横斜語最奇，桃李凡姿無此格。
瀛上休觀倒暈眉，且看嬌黄塗半額。
和王彦休
作者：王庭珪
朝代：宋

书成欲奏未央宫，起废鍼盲略异同。
已就外车传服氏，应曾綵笔梦文通。
且观落纸惊回鳯，莫叹摩天欠阿鸿。
宿学暮年方发策，菑川重看一衰翁。
和王彦休
作者：王庭珪
朝代：宋

書成欲奏未央宮，起廢鍼盲略異同。
已就外車傳服氏，應曾綵筆夢文通。
且觀落紙驚回鳯，莫歎摩天欠阿鴻。
宿學暮年方發策，菑川重看一衰翁。
和王彦謨縣尉二首·其一
作者：王庭珪
朝代：宋

耳厭鉦鼙處處喧，此時猶得卧邱園。
負材磥砢幾無用，舊業荒凉半不存。
嗟古英雄多朽骨，覽君詞翰可招魂。
濟川政要艅艎急，樗散何因被選掄。
和王彦謨縣尉二首·其二
作者：王庭珪
朝代：宋

虎豹相傳王氏門，風流千載識遺昆。
吟詩作賦取高第，插羽鳴弓待報恩。
寇賊漸平妖破膽，烟塵猶起客銷魂。
山城詩酒方爲樂，豈料西歸席未温。
和王彦谟县尉二首·其一
作者：王庭珪
朝代：宋

耳厌钲鼙处处喧，此时犹得卧邱园。
负材磥砢几无用，旧业荒凉半不存。
嗟古英雄多朽骨，览君词翰可招魂。
济川政要艅艎急，樗散何因被选抡。
和王彦谟县尉二首·其二
作者：王庭珪
朝代：宋
体裁：七言律诗

虎豹相传王氏门，风流千载识遗昆。吟诗作赋取高第，插羽鸣弓待报恩。寇贼渐平妖破胆，烟尘犹起客销魂。山城诗酒方为乐，岂料西归席未温。
和程子山舍人贈高虞卿
作者：王庭珪
朝代：宋

南宮四海英俊場，閱人須多無此郎。
御史傳呼主司出，遙瞻紫案金爐香。
簾垂咫尺斷還送，閉戶設棘圍高墻。
卷堆封彌充棟宇，筆浸滄溟開混茫。
麟臺學士喜得子，如獲寶鼎聯芝房。
明日都城始傳榜，聲名烜赫無三張。
平生知己萬不一，世有若人安可失。
方調鼎味薦鹽梅，桃李何心並佳實。
論經射策未足論，挽取功名看他日。
同門笑語夜相過，起看北斗插天河。
凌晨鳯閣拜座主，門生來賀爭肩摩。
一時人物盡豪傑，太平爲寶非嘉禾。
和程子山舍人赠高虞卿
作者：王庭珪
朝代：宋

南宫四海英俊场，阅人须多无此郎。
御史传呼主司出，遥瞻紫案金炉香。
帘垂咫尺断还送，闭户设棘围高墻。
卷堆封弥充栋宇，笔浸沧溟开混茫。
麟台学士喜得子，如获宝鼎联芝房。
明日都城始传榜，声名烜赫无三张。
平生知己万不一，世有若人安可失。
方调鼎味荐盐梅，桃李何心并佳实。
论经射策未足论，挽取功名看他日。
同门笑语夜相过，起看北斗插天河。
凌晨鳯阁拜座主，门生来贺争肩摩。
一时人物尽豪杰，太平为宝非嘉禾。
和端礼惜花苦风雨之句
作者：王庭珪
朝代：宋
体裁：七言律诗

花逢暮境已侵寻，庭值狂风不可禁。已捲残红随日脚，更吹嫩柳到眉心。明朝藉地犹堪醉，小雨笼晴未作阴。骑马访君春好在，不劳钟鼓报新音。
和端禮惜花苦風雨之句
作者：王庭珪
朝代：宋

花逢暮境已侵尋，庭值狂風不可禁。
已捲殘紅隨日脚，更吹嫩柳到眉心。
明朝藉地猶堪醉，小雨籠晴未作陰。
騎馬訪君春好在，不勞鐘鼓報新音。
和答邦直二首·其一
作者：王庭珪
朝代：宋

惠愛如蘭正吐芽，芳風吹落幾千家。
明年催直金鑾殿，龍口飄香看百花。
和答邦直二首·其一
作者：王庭珪
朝代：宋
体裁：七言绝句

惠爱如兰正吐芽，芳风吹落几千家。明年催直金銮殿，龙口飘香看百花。
和答邦直二首·其二
作者：王庭珪
朝代：宋

系出拾遗扬马后，清词丽句復名家。
岂惟草木遭题品，大笔行当判五花。
和答邦直二首·其二
作者：王庭珪
朝代：宋

系出拾遺揚馬後，清詞麗句復名家。
豈惟草木遭題品，大筆行當判五花。
和罗思武作子房孔明二诗见赠·其一
作者：王庭珪
朝代：宋
体裁：七言绝句

子房夜半参黄石，手握豹韬挥八极。苍黄忽起振长流，天地风云皆动色。
和罗思武作子房孔明二诗见赠·其二
作者：王庭珪
朝代：宋
体裁：七言绝句

三雄战争海水赤，欲揽英豪扶紫极。南阳唤起卧龙人，至今草木生颜色。
和羅思武作子房孔明二詩見贈·其一
作者：王庭珪
朝代：宋

子房夜半參黄石，手握豹韜揮八極。
蒼黄忽起振長流，天地風雲皆動色。
和羅思武作子房孔明二詩見贈·其二
作者：王庭珪
朝代：宋

三雄戰爭海水赤，欲攬英豪扶紫極。
南陽喚起卧龍人，至今草木生顔色。
和耿伯順贈李居士
作者：王庭珪
朝代：宋

横擔拄杖何許語，那箇叢林無佛祖。
但見闍梨夜不眠，衲被蒙頭聽粥鼓。
和耿伯顺赠李居士
作者：王庭珪
朝代：宋

横担拄杖何许语，那箇丛林无佛祖。
但见阇梨夜不眠，衲被蒙头听粥鼓。
和胡子敦实少年行
作者：王庭珪
朝代：宋
体裁：古风

酒酣坐待东方高，臂鹰走逐城南豪。弯弓射杀白额虎，醉骑归马雪花毛。日暮黄云动天色，易水迷魂招不得。莫学并州游侠儿，徒费黄金饰鞯勒。
和胡子敦實少年行
作者：王庭珪
朝代：宋

酒酣坐待東方高，臂鷹走逐城南豪。
彎弓射殺白額虎，醉騎歸馬雪花毛。
日暮黄雲動天色，易水迷魂招不得。
莫學并州遊俠兒，徒費黄金飾韉勒。
和胡觀光惠詩兼致守倅招延之意
作者：王庭珪
朝代：宋

伊昔橋門盛，環觀壁水春。
一鳴先折桂，百拙誤謀身。
憔悴湘江西，淹留京洛塵。
思歸緣竹鶴，静念愧朝紳。
顧我蓬蒿賤，逢君海岱珍。
贈言多溢美，秀氣發清淳。
本出東臯裔，元非水北人。
山靈回俗駕，幕府盛談賓。
駿骨千金重，沙鷗萬里馴。
人生各有趣，忍負接䍦巾。
和胡觀光登酒樓
作者：王庭珪
朝代：宋

李白夜登孫楚樓，樓中翫月苦淹留。
定知公等非凡客，要是人間第一流。
玉勒穿花回曲徑，銀槽瀉酒注深甌。
遙觀翠幕張燈處，小婦鳴箏在上頭。
和胡觀光聞蟬
作者：王庭珪
朝代：宋

地僻林逾靜，山幽鳥不驚。
日高簾影重，蟬噪柳陰輕。
鬢學風前翼，琴傳葉下聲。
士龍能作賦，爲爾特留情。
和胡觀光黄元授二首·其一
作者：王庭珪
朝代：宋

兩翁忽動鱸魚興，膾縷無聲雪落砧。
細管向來曾並試，清流可賦共誰臨。
好詩自昔員如彈，古錦何勞嘔出心。
一覽雕章知格律，吹笙學得鳳凰吟。
和胡觀光黄元授二首·其二
作者：王庭珪
朝代：宋

卧聽蕭寺五更風，錯打當年飯後鐘。
不願綈袍憐范叔，獨緣蔬饌識茅容。
黄旗接武來招盜，皂蓋行春且勸農。
如此偷安欲持久，荒謀誕計恐無庸。
和胡观光惠诗兼致守倅招延之意
作者：王庭珪
朝代：宋

伊昔桥门盛，环观壁水春。
一鸣先折桂，百拙误谋身。
憔悴湘江西，淹留京洛尘。
思归缘竹鹤，静念愧朝绅。
顾我蓬蒿贱，逢君海岱珍。
赠言多溢美，秀气发清淳。
本出东皋裔，元非水北人。
山灵回俗驾，幕府盛谈宾。
骏骨千金重，沙鸥万里驯。
人生各有趣，忍负接䍦巾。
和胡观光登酒楼
作者：王庭珪
朝代：宋

李白夜登孙楚楼，楼中翫月苦淹留。
定知公等非凡客，要是人间第一流。
玉勒穿花回曲径，银槽泻酒注深瓯。
遥观翠幕张灯处，小妇鸣筝在上头。
和胡观光闻蝉
作者：王庭珪
朝代：宋
体裁：五言律诗

地僻林逾静，山幽鸟不惊。日高帘影重，蝉噪柳阴轻。鬓学风前翼，琴传叶下声。士龙能作赋，为尔特留情。
和胡观光黄元授二首·其一
作者：王庭珪
朝代：宋
体裁：七言律诗

两翁忽动鲈鱼兴，脍缕无声雪落砧。细管向来曾并试，清流可赋共谁临。好诗自昔员如弹，古锦何劳呕出心。一览雕章知格律，吹笙学得凤凰吟。
和胡观光黄元授二首·其二
作者：王庭珪
朝代：宋
体裁：七言律诗

卧听萧寺五更风，错打当年饭后钟。不愿绨袍怜范叔，独缘蔬馔识茅容。黄旗接武来招盗，皂盖行春且劝农。如此偷安欲持久，荒谋诞计恐无庸。
和葛德济见怀
作者：王庭珪
朝代：宋

愤气蟠胸久，开谈音吐鸿。
云山初阔别，罇酒忆相逢。
暮草黏僧屐，晴江理钓篷。
闲居诗句僻，祗自咏家风。
和葛德濟見懷
作者：王庭珪
朝代：宋

憤氣蟠胸久，開談音吐鴻。
雲山初闊别，罇酒憶相逢。
暮草黏僧屐，晴江理釣篷。
閑居詩句僻，祗自詠家風。
和葛德裕別後用舊韻見寄
作者：王庭珪
朝代：宋

渝川咫尺如千里，千里猶堪雞黍期。
旋滴銀槽將進酒，細傾金屈倒垂卮。
閑爲洛下諸生詠，突過黄初數子詩。
阿吉想能騎竹馬，鳳雛低映碧梧枝。
和葛德裕别后用旧韵见寄
作者：王庭珪
朝代：宋
体裁：七言律诗

渝川咫尺如千里，千里犹堪鸡黍期。旋滴银槽将进酒，细倾金屈倒垂卮。闲为洛下诸生咏，突过黄初数子诗。阿吉想能骑竹马，凤雏低映碧梧枝。
和葛德裕寄紙覓蘭四絕句·其一
作者：王庭珪
朝代：宋

麗句雲箋敵夜光，窮兒得寶但能藏。
慚無好語酬佳惠，徒詠春洲杜若香。
和葛德裕寄紙覓蘭四絕句·其三
作者：王庭珪
朝代：宋

君家詞翰妙天下，蠆尾銀鈎世所藏。
贈我雲藍豈宜辱，強吟春草拾餘香。
和葛德裕寄紙覓蘭四絕句·其二
作者：王庭珪
朝代：宋

林下無人亦自芳，幽姿閑澹若深藏。
與君坐上添幽客，勝爇金爐百和香。
和葛德裕寄紙覓蘭四絕句·其四
作者：王庭珪
朝代：宋

兩朵幽花費詠章，是中佳境若爲藏。
何時同上瑤臺頂，遍翫芝田蕙圃香。
和葛德裕寄纸觅兰四绝句·其一
作者：王庭珪
朝代：宋
体裁：七言绝句

丽句云笺敌夜光，穷儿得宝但能藏。惭无好语酬佳惠，徒咏春洲杜若香。
和葛德裕寄纸觅兰四绝句·其三
作者：王庭珪
朝代：宋

君家词翰妙天下，虿尾银鈎世所藏。
赠我云蓝岂宜辱，强吟春草拾余香。
和葛德裕寄纸觅兰四绝句·其二
作者：王庭珪
朝代：宋
体裁：七言绝句

林下无人亦自芳，幽姿闲澹若深藏。与君坐上添幽客，胜爇金炉百和香。
和葛德裕寄纸觅兰四绝句·其四
作者：王庭珪
朝代：宋

两朵幽花费咏章，是中佳境若为藏。
何时同上瑶台顶，遍翫芝田蕙圃香。
和裴主簿九日
作者：王庭珪
朝代：宋

欲上高高岭路微，疏林蔽日尚堪依。
枫江水冷天初静，桐井霜干叶乱飞。
篱下采花人独秀，山头落帽客何稀。
金壶倒尽重沽酒，莫惜朝来更典衣。
和裴主簿九日
作者：王庭珪
朝代：宋

欲上高高嶺路微，疏林蔽日尚堪依。
楓江水冷天初靜，桐井霜乾葉亂飛。
籬下採花人獨秀，山頭落帽客何稀。
金壺倒盡重沽酒，莫惜朝來更典衣。
和裴主簿栽花
作者：王庭珪
朝代：宋

晓檐风雪压前墀，勒住羣花未出奇。
顿觉寒厅有春色，雅宜破屋咏新诗。
朱帘不捲门长静，红药微开蝶便知。
独酌莫邀天上月，恐招恶客影相随。
和裴主簿栽花
作者：王庭珪
朝代：宋

曉簷風雪壓前墀，勒住羣花未出奇。
頓覺寒廳有春色，雅宜破屋詠新詩。
朱簾不捲門長靜，紅藥微開蝶便知。
獨酌莫邀天上月，恐招惡客影相隨。
和裴主簿桃花
作者：王庭珪
朝代：宋
体裁：七言绝句

近水浅桃不忍看，似临清镜惜红颜。骑驴主簿吟诗瘦，应秃千毫笔管斑。
和裴主簿桃花
作者：王庭珪
朝代：宋

近水淺桃不忍看，似臨清鏡惜紅顔。
騎驢主簿吟詩瘦，應秃千毫筆管斑。
和謝倅謁縣學
作者：王庭珪
朝代：宋

玉帳高談已厭兵，聊將小隊出郊坰。
先生文史三冬足，學士銅錢萬選青。
他日却登龍尾道，教人頂戴佛名經。
諸儒勉稱興賢意，作賦摩空動漢庭。
和謝夢叟思鄉用李巽伯韻
作者：王庭珪
朝代：宋

江頭野老哭聲哀，宮殿千門安在哉。
御路初傳鼙鼓動，驛塵猶見荔枝來。
九重奇禍遽如許，四海軍書重困催。
家在雙龍雙闕下，亂雲春思益難裁。
和讀書臺入夜即事二首·其一
作者：王庭珪
朝代：宋

池底星光箇箇添，半鈎斜月吐纖纖。
數聲寒笛西風下，人在朱樓捲暮簾。
和讀書臺入夜即事二首·其二
作者：王庭珪
朝代：宋

雲捲寒蟾玉暈添，嫦娥遙想鬢毛纖。
此時清境非人世，要望烟霄不下簾。
和读书台入夜即事二首·其一
作者：王庭珪
朝代：宋

池底星光箇箇添，半鈎斜月吐纤纤。
数声寒笛西风下，人在朱楼捲暮帘。
和读书台入夜即事二首·其二
作者：王庭珪
朝代：宋
体裁：七言绝句

云捲寒蟾玉晕添，嫦娥遥想鬓毛纤。此时清境非人世，要望烟霄不下帘。
和谢倅谒县学
作者：王庭珪
朝代：宋

玉帐高谈已厌兵，聊将小队出郊垧。
先生文史三冬足，学士铜钱万选青。
他日却登龙尾道，教人顶戴佛名经。
诸儒勉称兴贤意，作赋摩空动汉庭。
和谢梦叟思乡用李巽伯韵
作者：王庭珪
朝代：宋
体裁：七言律诗

江头野老哭声哀，宫殿千门安在哉。御路初传鼙鼓动，驿尘犹见荔枝来。九重奇祸遽如许，四海军书重困催。家在双龙双阙下，乱云春思益难裁。
和赵伯达二绝句·其一
作者：王庭珪
朝代：宋
体裁：七言绝句

王孙疑是李长吉，诗句兼如孟浩然。乱后相逢初识面，便当倾廪与谈天。
和赵伯达二绝句·其二
作者：王庭珪
朝代：宋

邂逅闻弦即赏音，况逢清境夜携琴。
一罇相遇烟霞外，不废江湖万里心。
和赵叔清书事
作者：王庭珪
朝代：宋

铁马初休淮上兵，人心遥望泰阶平。
祥云密遶皇居近，喜气先从日下生。
汉殿风高飞燕雀，秋宵星乱落欃枪。
从今且觅耳边静，半夜不闻鼙鼓声。
和赵叔清登殷仲堪读书台二首·其一
作者：王庭珪
朝代：宋

晋朝人物渡江初，为郡风流只载书。
临水重开数间屋，宿兵仍富九年储。
英豪系出三公后，磊落胸蟠万卷余。
东观诸郎未堪比，登车不落问何如。
和赵叔清登殷仲堪读书台二首·其二
作者：王庭珪
朝代：宋

池上开轩对郡楼，当时太守气横秋。
声名已负荆州望，舟棹更为沧海浮。
插架古书芸护蠧，隔溪游女扇障羞。
仲堪没后今千载，孰谓人间无此流。
和赵叔清蜡梅
作者：王庭珪
朝代：宋

春入梅花村，蜡粧林影繁。
香肌冒寒立，此意为谁存。
宫额半涂黄，要为出俗韵。
不露冰雪姿，风流真素藴。
和趙伯達二絕句·其一
作者：王庭珪
朝代：宋

王孫疑是李長吉，詩句兼如孟浩然。
亂後相逢初識面，便當傾廩與談天。
和趙伯達二絕句·其二
作者：王庭珪
朝代：宋

邂逅聞弦即賞音，况逢清境夜攜琴。
一罇相遇烟霞外，不廢江湖萬里心。
和趙叔清書事
作者：王庭珪
朝代：宋

鐵馬初休淮上兵，人心遙望泰階平。
祥雲密遶皇居近，喜氣先從日下生。
漢殿風高飛燕雀，秋宵星亂落欃槍。
從今且覓耳邊靜，半夜不聞鼙鼓聲。
和趙叔清登殷仲堪讀書臺二首·其一
作者：王庭珪
朝代：宋

晉朝人物渡江初，爲郡風流只載書。
臨水重開數間屋，宿兵仍富九年儲。
英豪系出三公後，磊落胸蟠萬卷餘。
東觀諸郎未堪比，登車不落問何如。
和趙叔清登殷仲堪讀書臺二首·其二
作者：王庭珪
朝代：宋

池上開軒對郡樓，當時太守氣横秋。
聲名已負荆州望，舟棹更爲滄海浮。
插架古書芸護蠧，隔溪遊女扇障羞。
仲堪沒後今千載，孰謂人間無此流。
和趙叔清蠟梅
作者：王庭珪
朝代：宋

春入梅花村，蠟粧林影繁。
香肌冒寒立，此意爲誰存。
宮額半塗黄，要爲出俗韻。
不露冰雪姿，風流真素藴。
和通判周监丞见赠
作者：王庭珪
朝代：宋

大厦久撞坏，撑拄非一支。
安得好柱石，壮丽如昔时。
向来荣盛处，草木今纷蕤。
羣材未尽出，去若马脱羁。
岂期朝无人，过之辄欲私。
骨相不媚妩，因归结茅茨。
忽逢高轩过，飘然鸾凤姿。
宜在帝左右，珥笔班龙墀。
少年历清贯，高名谁不知。
胡为至下邑，抚俗问民疵。
题诗满岩谷，妙处有余师。
和通判周監丞見贈
作者：王庭珪
朝代：宋

大廈久撞壞，撐拄非一支。
安得好柱石，壯麗如昔時。
向來榮盛處，草木今紛蕤。
羣材未盡出，去若馬脫羈。
豈期朝無人，過之輒欲私。
骨相不媚嫵，因歸結茅茨。
忽逢高軒過，飄然鸞鳳姿。
宜在帝左右，珥筆班龍墀。
少年歷清貫，高名誰不知。
胡爲至下邑，撫俗問民疵。
題詩滿巖谷，妙處有餘師。
和郑元清同游殷仲堪读书台二首·其一
作者：王庭珪
朝代：宋
体裁：七言绝句

晋国衣冠扫地空，渔歌长在水云中。倚栏欲问兴亡事，木末琉璃坠晓风。
和郑元清同游殷仲堪读书台二首·其二
作者：王庭珪
朝代：宋
体裁：七言绝句

池上高台倚碧空，郡楼相对出烟中。读书太守今何在，寂寞无人继此风。
和鄭元清同遊殷仲堪讀書臺二首·其一
作者：王庭珪
朝代：宋

晉國衣冠掃地空，漁歌長在水雲中。
倚欄欲問興亡事，木末琉璃墜曉風。
和鄭元清同遊殷仲堪讀書臺二首·其二
作者：王庭珪
朝代：宋

池上高臺倚碧空，郡樓相對出烟中。
讀書太守今何在，寂寞無人繼此風。
和陈柄臣见赠
作者：王庭珪
朝代：宋

北人愁听江南曲，细草新蒲几回绿。
当年避敌初渡南，千官苍黄饭不足。
中原乱后又逢春，边头只道无烟尘。
迩来公卿不生事，此事必属非常人。
我曹生长江南乐，岂料翻成风土恶。
湖海元龙气尚豪，赠我新诗何璀错。
拾遗后出最能文，修椽大屋今荒坟。
远孙高材淹管库，犹能落笔生烟云。
山城相遇初相喜，共论大梁人物美。
莫学夷门抱关吏，谋窃兵符椎晋鄙。
和陈相之至日即事二首·其一
作者：王庭珪
朝代：宋

湖海元龙气宛然，求田问舍语何缘。
两京梦断无消息，万里人归有歳年。
岭外梅花愁欲破，云安江水远堪怜。
兹辰不预朝阊阖，犹喜山间稳昼眠。
和陈相之至日即事二首·其二
作者：王庭珪
朝代：宋
体裁：七言律诗

南雪常时不到地，岭梅今与雪夤缘。渐添化国舒长日，更卜祥云大有年。万木寒痴犹自冻，一枝疏瘦想堪怜。时听野老谈新政，坐竦诗肩夜不眠。
和陳柄臣見贈
作者：王庭珪
朝代：宋

北人愁聽江南曲，細草新蒲幾回綠。
當年避敵初渡南，千官蒼黄飯不足。
中原亂後又逢春，邊頭只道無烟塵。
邇來公卿不生事，此事必屬非常人。
我曹生長江南樂，豈料翻成風土惡。
湖海元龍氣尚豪，贈我新詩何璀錯。
拾遺後出最能文，脩椽大屋今荒墳。
遠孫高材淹管庫，猶能落筆生烟雲。
山城相遇初相喜，共論大梁人物美。
莫學夷門抱關吏，謀竊兵符椎晉鄙。
和陳相之至日即事二首·其一
作者：王庭珪
朝代：宋

湖海元龍氣宛然，求田問舍語何緣。
兩京夢斷無消息，萬里人歸有歳年。
嶺外梅花愁欲破，雲安江水遠堪憐。
兹辰不預朝閶闔，猶喜山間穩晝眠。
和陳相之至日即事二首·其二
作者：王庭珪
朝代：宋

南雪常時不到地，嶺梅今與雪夤緣。
漸添化國舒長日，更卜祥雲大有年。
萬木寒癡猶自凍，一枝疏瘦想堪憐。
時聽野老談新政，坐竦詩肩夜不眠。
和馬德儉韻
作者：王庭珪
朝代：宋

兩蘇共賦靈芝句，知是君家矍鑠翁。
門巷偶鄰三徑竹，功名當柱五溪銅。
似聞四海塵初靜，猶恐扁舟興未窮。
螺子江邊無久滯，亦宜摶翮上晴空。
和马德俭韵
作者：王庭珪
朝代：宋
体裁：七言律诗

两苏共赋灵芝句，知是君家矍铄翁。门巷偶邻三径竹，功名当柱五溪铜。似闻四海尘初静，犹恐扁舟兴未穷。螺子江边无久滞，亦宜抟翮上晴空。
和黄元授喜雨
作者：王庭珪
朝代：宋

天公叱起羣龍顛，黑風立海倒百川。
黄流忽通南北港，白水自滿高低田。
官軍從來仰征賦，農民豈解持戈鋋。
雖得一雨洗炎熱，夜吏捉人誰使然。
和黄元授喜雨
作者：王庭珪
朝代：宋

天公叱起羣龙颠，黑风立海倒百川。
黄流忽通南北港，白水自满高低田。
官军从来仰征赋，农民岂解持戈鋋。
虽得一雨洗炎热，夜吏捉人谁使然。
和黄元授送赵敦本赴万安宰
作者：王庭珪
朝代：宋

欲救斯民病久尫，想君家谱有奇方。
但须去恶犹去草，要使牧人如牧羊。
正值雕残经寇乱，还思激烈咏时康。
当年手种闲桃李，今日成阴总类棠。
和黄元授送趙敦本赴萬安宰
作者：王庭珪
朝代：宋

欲救斯民病久尫，想君家譜有奇方。
但須去惡猶去草，要使牧人如牧羊。
正值彫殘經寇亂，還思激烈詠時康。
當年手種閑桃李，今日成陰總類棠。
和黄子余湖南道中寄弟子默二首·其一
作者：王庭珪
朝代：宋

花落黄陵庙，禽声隔岸闻。
山川湖外远，牛斗地形分。
回趁峰头雁，遥瞻岭上云。
惠连诗更好，梦裏亦思君。
和黄子余湖南道中寄弟子默二首·其二
作者：王庭珪
朝代：宋

卷裏诗新出，关中记旧闻。
干坤今转大，吴楚昔尝分。
雾失朱陵峒，晴开紫盖云。
仍传九疑尉，奇策动明君。
和黄子餘湖南道中寄弟子默二首·其一
作者：王庭珪
朝代：宋

花落黄陵廟，禽聲隔岸聞。
山川湖外遠，牛斗地形分。
回趁峰頭雁，遙瞻嶺上雲。
惠連詩更好，夢裏亦思君。
和黄子餘湖南道中寄弟子默二首·其二
作者：王庭珪
朝代：宋

卷裏詩新出，關中記舊聞。
乾坤今轉大，吳楚昔嘗分。
霧失朱陵峒，晴開紫蓋雲。
仍傳九疑尉，奇策動明君。
哀挽詩
作者：王庭珪
朝代：宋

我家羣從有封胡，瀟灑如君更隱居。
豈但開軒隱松竹，能令滿屋貯圖書。
朱欄手植花猶在，黄葉風飄日已疏。
觸目自然堪痛哭，不勝清淚濕衣裾。
哀挽诗
作者：王庭珪
朝代：宋

我家羣从有封胡，潇洒如君更隐居。
岂但开轩隐松竹，能令满屋贮图书。
朱栏手植花犹在，黄叶风飘日已疏。
触目自然堪痛哭，不胜清泪湿衣裾。
唐兴寺再呈美中
作者：王庭珪
朝代：宋

七年三过唐兴寺，梦裏闻君得好官。
遍历兰台兼柱史，近辞香案出金銮。
从来呼客沽村酿，不敢移厨洗玉盘。
政恐人情贱杨柳，送迎唯作故时看。
唐興寺再呈美中
作者：王庭珪
朝代：宋

七年三過唐興寺，夢裏聞君得好官。
遍歷蘭臺兼柱史，近辭香案出金鑾。
從來呼客沽村釀，不敢移廚洗玉盤。
政恐人情賤楊柳，送迎唯作故時看。
問訊王道之病
作者：王庭珪
朝代：宋

居士病從何處起，我今往問與誰俱。
室中三萬二千座，更許盧溪下語無。
喜刘世臣仲美及第
作者：王庭珪
朝代：宋
体裁：七言律诗

同上青云踏玉梯，仍穿月胁取蟾枝。江南魁荐星文动，兰省名高天下知。共喜秀光前日会，争传真逸老人诗。万牛回首扶梁栋，可笑蚍蜉欲撼时。
喜劉世臣仲美及第
作者：王庭珪
朝代：宋

同上青雲踏玉梯，仍穿月脇取蟾枝。
江南魁薦星文動，蘭省名高天下知。
共喜秀光前日會，爭傳真逸老人詩。
萬牛回首扶梁棟，可笑蚍蜉欲撼時。
喜杨文发生子
作者：王庭珪
朝代：宋
体裁：七言律诗

触目琳琅满户庭，又闻白母梦长庚。杜家骥子谁家有，天上麒麟地上行。岂但疏眉惊秀拔，更期洗眼看飞腾。人间万事何时足，但有佳儿了一生。
喜楊文發生子
作者：王庭珪
朝代：宋

觸目琳瑯滿戶庭，又聞白母夢長庚。
杜家驥子誰家有，天上麒麟地上行。
豈但疏眉驚秀拔，更期洗眼看飛騰。
人間萬事何時足，但有佳兒了一生。
嚴子陵釣臺
作者：王庭珪
朝代：宋

巨石崔嵬枕碧流，何人曾此坐垂鈎。
足加帝腹動星象，手把漁竿還故邱。
固異山靈回俗駕，不因鱸鱠憶吳洲。
當時冠劍今何在，獨有高臺萬古留。
国材侄送林檎
作者：王庭珪
朝代：宋
体裁：七言绝句

嫩红轻拂女儿脸，浅绿深堆玛瑙盘。草木若能成好字，来年早寄一枝看。
圆通赞
作者：王庭珪
朝代：宋

太山秋毫两微尘，巨细本无不二门。
四方八面开户牖，是中元有不动尊。
如大圆镜万象入，如大海水百谷奔。
维摩倒用那罗印，用证初心岂或沦。
國材姪送林檎
作者：王庭珪
朝代：宋

嫩紅輕拂女兒臉，淺綠深堆瑪瑙盤。
草木若能成好字，來年早寄一枝看。
圓通贊
作者：王庭珪
朝代：宋

太山秋毫兩微塵，巨細本無不二門。
四方八面開戶牖，是中元有不動尊。
如大圓鏡萬象入，如大海水百谷奔。
維摩倒用那羅印，用證初心豈或淪。
報恩寺避暑
作者：王庭珪
朝代：宋

風枝不動午雲蒸，古寺嵯峨倚石層。
百丈虛廊蔭華桷，半簾疏雨斷飛蠅。
病餘已怯金罇酒，捧立仍無玉盌冰。
奈此人間諸熱惱，一杯清茗屬高僧。
外孙刘子野游学南安纔归数日又告行匆匆赠以一诗为别且以勉之
作者：王庭珪
朝代：宋
体裁：七言律诗

九十庞眉老舅翁，暂时见汝又西东。举头共看天边月，刮目知非吴下蒙。学至超然应自解，诗唯穷者乃能工。太阿锻尽山中铁，始得光芒倚碧穹。
外孫劉子野遊學南安纔歸數日又告行匆匆贈以一詩爲别且以勉之
作者：王庭珪
朝代：宋

九十龐眉老舅翁，暫時見汝又西東。
舉頭共看天邊月，刮目知非吳下蒙。
學至超然應自解，詩唯窮者乃能工。
太阿鍛盡山中鐵，始得光芒倚碧穹。
夜坐听沅江水声二首·其一
作者：王庭珪
朝代：宋
体裁：七言绝句

雨过风林生夜清，坐邀明月正关情。渔童酒醒莫吹笛，要听一江秋浪声。
夜坐听沅江水声二首·其二
作者：王庭珪
朝代：宋

水急滩高欲倒倾，来如万鼓遶山鸣。
奔流更借洞庭阔，飞浪朝宗壮此声。
夜坐聽沅江水聲二首·其一
作者：王庭珪
朝代：宋

雨過風林生夜清，坐邀明月正關情。
漁童酒醒莫吹笛，要聽一江秋浪聲。
夜坐聽沅江水聲二首·其二
作者：王庭珪
朝代：宋

水急灘高欲倒傾，來如萬鼓遶山鳴。
奔流更借洞庭闊，飛浪朝宗壯此聲。
夜蛾儿
作者：王庭珪
朝代：宋

碧眼银鬚粉扑衣，又随雪柳趁灯辉。
怕寒还恋南华梦，凝伫钗头未肯飞。
夜蛾兒
作者：王庭珪
朝代：宋

碧眼銀鬚粉撲衣，又隨雪柳趁燈輝。
怕寒還戀南華夢，凝佇釵頭未肯飛。
夜讀唐鑑有作
作者：王庭珪
朝代：宋

開元貞觀承平後，羣盜縱横似撒沙。
可惜君王自神武，不知盧杞是姦邪。
瓜分叛將根仍蔓，鼎付哥奴禍已芽。
不有汾陽功第一，孰能談笑定中華。
夜读唐鑑有作
作者：王庭珪
朝代：宋

开元贞观承平后，羣盗纵横似撒沙。
可惜君王自神武，不知卢杞是姦邪。
瓜分叛将根仍蔓，鼎付哥奴祸已芽。
不有汾阳功第一，孰能谈笑定中华。
夜郎东归黄去非自双井来惠以新诗妙画次韵三绝句赠别·其一
作者：王庭珪
朝代：宋

窜逐三危山尽头，出门入门谁与游。
归来颇復见此客，下笔论诗不肯休。
夜郎东归黄去非自双井来惠以新诗妙画次韵三绝句赠别·其三
作者：王庭珪
朝代：宋

细看君诗如看画，无声诗裏画何如。
蟠胸秀句吐不尽，落笔因成赤鲤鱼。
夜郎东归黄去非自双井来惠以新诗妙画次韵三绝句赠别·其二
作者：王庭珪
朝代：宋
体裁：七言绝句

派后江西出一枝，传家句法自新奇。诸方知子善哮吼，恐是窟中狮子儿。
夜郎归日答葛令惠诗
作者：王庭珪
朝代：宋

七载投荒万里余，交游半作晓星疏。
门前梅柳换新叶，忽得故人相问书。
夜郎東歸黄去非自雙井來惠以新詩妙畫次韻三絕句贈别·其一
作者：王庭珪
朝代：宋

竄逐三危山盡頭，出門入門誰與遊。
歸來頗復見此客，下筆論詩不肯休。
夜郎東歸黄去非自雙井來惠以新詩妙畫次韻三絕句贈别·其三
作者：王庭珪
朝代：宋

細看君詩如看畫，無聲詩裏畫何如。
蟠胸秀句吐不盡，落筆因成赤鯉魚。
夜郎東歸黄去非自雙井來惠以新詩妙畫次韻三絕句贈别·其二
作者：王庭珪
朝代：宋

派後江西出一枝，傳家句法自新奇。
諸方知子善哮吼，恐是窟中獅子兒。
夜郎歸日答葛令惠詩
作者：王庭珪
朝代：宋

七載投荒萬里餘，交遊半作曉星疏。
門前梅柳換新葉，忽得故人相問書。
天申節致語
作者：王庭珪
朝代：宋

樂事初從天上傳，慈寧宮在曰華邊。
慶逢誕節張鈞樂，奏舉遐方錫御筵。
滿殿薰風旗彩動，一墀鳴玉佩聲喧。
遙聞儀鳯隨韶奏，報道君王壽萬年。
天申节致语
作者：王庭珪
朝代：宋

乐事初从天上传，慈宁宫在曰华边。
庆逢诞节张钧乐，奏举遐方锡御筵。
满殿熏风旗彩动，一墀鸣玉佩声喧。
遥闻仪鳯随韶奏，报道君王寿万年。
好事近
作者：王庭珪
朝代：宋

宴罷莫匆匆，聊駐玉鞍金勒。聞道建溪新焙，盡龍蟠蒼璧。黃金碾入碧花甌，甌翻素濤色。今夜酒醒歸去，覺風生兩腋。
好事近（茶）
作者：王庭珪
朝代：宋
体裁：词

宴罢莫匆匆，聊驻玉鞍金勒。闻道建溪新焙，尽龙蟠苍璧。黄金碾入碧花瓯，瓯翻素涛色。今夜酒醒归去，觉风生两腋。
妇人挽词
作者：王庭珪
朝代：宋
体裁：七言律诗

奔月姮娥魂已清，锦囊空贮诰封荣。穆家酥酪盈门贵，谢氏芝兰满砌生。风散采云吹碧落，霜飘寒菊堕红英。佳城万古凄凉地，陇水东流猿夜声。
婦人挽詞
作者：王庭珪
朝代：宋

奔月姮娥魂已清，錦囊空貯誥封榮。
穆家酥酪盈門貴，謝氏芝蘭滿砌生。
風散采雲吹碧落，霜飄寒菊墮紅英。
佳城萬古凄涼地，隴水東流猿夜聲。
存存閣
作者：王庭珪
朝代：宋

王郎身如椰子大，胸蟠萬卷猶能載。
少年著足名利場，歸來卜築紅塵外。
太虚爲室月爲燭，四海諸公常所會。
窮閻陋室天下貴，駑奴豐車多覆敗。
坐收浮念得此生，如鍊真金豈常壞。
是中本自無虧成，壞與不壞亦何在。
請君直下賦一言，要識所存當默解。
存存阁
作者：王庭珪
朝代：宋

王郎身如椰子大，胸蟠万卷犹能载。
少年着足名利场，归来卜筑红尘外。
太虚为室月为烛，四海诸公常所会。
穷阎陋室天下贵，驽奴丰车多覆败。
坐收浮念得此生，如炼真金岂常坏。
是中本自无亏成，坏与不坏亦何在。
请君直下赋一言，要识所存当默解。
安成再逢黄平国
作者：王庭珪
朝代：宋

忆昨相逢气益明，投书力诋汉公卿。
一时末俗无高论，千古佳名属后生。
魏郡初徴狄仁杰，汝阳几缚李元平。
行当献纳麒麟殿，看挽天河洗甲兵。
安成再逢黄平國
作者：王庭珪
朝代：宋

憶昨相逢氣益明，投書力詆漢公卿。
一時末俗無高論，千古佳名屬後生。
魏郡初徴狄仁傑，汝陽幾縛李元平。
行當獻納麒麟殿，看挽天河洗甲兵。
安成逢吉守李西美舍人二首·其一
作者：王庭珪
朝代：宋
体裁：七言律诗

掖垣清近泰阶傍，新赐鱼书绾郡章。手把玉堂青缕管，坐褰刺史赤帷裳。红旗照日三千骑，白粲连帆一万樯。几夜紫微躔次静，飞星今入斗南光。
安成逢吉守李西美舍人二首·其一
作者：王庭珪
朝代：宋

掖垣清近泰階傍，新賜魚書綰郡章。
手把玉堂青縷管，坐褰刺史赤帷裳。
紅旗照日三千騎，白粲連帆一萬檣。
幾夜紫微躔次靜，飛星今入斗南光。
安成逢吉守李西美舍人二首·其二
作者：王庭珪
朝代：宋

妙齡高義動神京，獨出漢庭諸老生。
鳳閣縯綸朝視草，麟符分閫夜談兵。
猶聞豺虎縱横在，已覺山河氣象清。
欲會風雲扶帝業，先令草木識威名。
安成逢吉守李西美舍人二首·其二
作者：王庭珪
朝代：宋
体裁：七言律诗

妙龄高义动神京，独出汉庭诸老生。凤阁演纶朝视草，麟符分阃夜谈兵。犹闻豺虎纵横在，已觉山河气象清。欲会风云扶帝业，先令草木识威名。
宋英臣景賢堂
作者：王庭珪
朝代：宋

當塗人物盡豪英，平日相逢眼自青。
傾蓋欲交天下士，披雲如仰斗間星。
向來道義多耆舊，尚有風流繼典刑。
更待里門容駟馬，不應空頂佛名經。
宋英臣景贤堂
作者：王庭珪
朝代：宋
体裁：七言律诗

当涂人物尽豪英，平日相逢眼自青。倾盖欲交天下士，披云如仰斗间星。向来道义多耆旧，尚有风流继典刑。更待里门容驷马，不应空顶佛名经。
宝珠寺钟铭
作者：王庭珪
朝代：宋

蠢然冥顽孰与觉，空中雷电忽磅礴。
大音希声本无作，回禄奋怒飞廉恶。
一鼓成钟神所託，剑蟠蛟螭怒牙角。
六种震动天雨雹，铸此铭诗呵不若。
宿唐兴寺夜雨
作者：王庭珪
朝代：宋

木落羣乌起，孤眠枕未安。
客愁金槖尽，酒病玉壶干。
雁过风传响，鸡鸣雨送寒。
平生万感集，咄咄出毫端。
宿唐興寺夜雨
作者：王庭珪
朝代：宋

木落羣烏起，孤眠枕未安。
客愁金槖盡，酒病玉壺乾。
雁過風傳響，雞鳴雨送寒。
平生萬感集，咄咄出毫端。
寄刘世臣仲美
作者：王庭珪
朝代：宋

此道陵迟久已亡，后生无復立门墙。
遥知二子心如铁，端为卢溪一瓣香。
寄劉世臣仲美
作者：王庭珪
朝代：宋

此道陵遲久已亡，後生無復立門牆。
遙知二子心如鐵，端爲盧溪一瓣香。
寄子老·其一
作者：王庭珪
朝代：宋
体裁：七言绝句

半程蹉过夜郎溪，不到昌溪问路岐。空使辰州亭下客，隔江招手立多时。
寄子老·其一
作者：王庭珪
朝代：宋

半程蹉過夜郎溪，不到昌溪問路岐。
空使辰州亭下客，隔江招手立多時。
寄子老·其二
作者：王庭珪
朝代：宋

古錦林邊獅子吼，一聲驚倒五溪蠻。
何人來問山中景，寺在千巖萬壑間。
寄子老·其二
作者：王庭珪
朝代：宋
体裁：七言绝句

古锦林边狮子吼，一声惊倒五溪蛮。何人来问山中景，寺在千岩万壑间。
寄张正伯求木樨
作者：王庭珪
朝代：宋
体裁：七言绝句

九里飞香隔岸闻，绣帘朱户閟清芬。千林落蕊扫不尽，分我幽窗一炷云。
寄張正伯求木樨
作者：王庭珪
朝代：宋

九里飛香隔岸聞，繡簾朱戶閟清芬。
千林落蕊掃不盡，分我幽窗一炷雲。
寄湖北总领彭子从郎中
作者：王庭珪
朝代：宋

翼轸星边贯索疏，星文夜动紫宸居。
追锋急召归郎省，持槖犹稽侍玉除。
六路藩臣供馈饷，五溪蛮子乐耕锄。
连营十万无饥色，却入承明奉直庐。
寄湖北總領彭子從郎中
作者：王庭珪
朝代：宋

翼軫星邊貫索疏，星文夜動紫宸居。
追鋒急召歸郎省，持槖猶稽侍玉除。
六路藩臣供餽餉，五溪蠻子樂耕鋤。
連營十萬無饑色，却入承明奉直廬。
寄程子山舍人
作者：王庭珪
朝代：宋

老泉仙翁騎列星，文采風流屬此甥。
鳳閣初傳舍人様，帝城新有能詩聲。
青萍出匣蛟兕吼，赤手捕蛇狐兔驚。
願扣洪鐘識音響，暮年聊欲聽鏗鍧。
寄程子山舍人
作者：王庭珪
朝代：宋

老泉仙翁骑列星，文采风流属此甥。
凤阁初传舍人様，帝城新有能诗声。
青萍出匣蛟兕吼，赤手捕蛇狐兔惊。
愿扣洪钟识音响，暮年聊欲听铿鍧。
寄聂贲远
作者：王庭珪
朝代：宋

褒勋新命日边传，万户重封眷愈专。
山海尽笼天下货，江淮流出地中钱。
时平麟瑞三千歳，梦恊熊祥五百年。
富国自能跻寿域，宁论齐相海王篇。
寄聶賁遠
作者：王庭珪
朝代：宋

褒勳新命日邊傳，萬戶重封眷愈專。
山海盡籠天下貨，江淮流出地中錢。
時平麟瑞三千歳，夢恊熊祥五百年。
富國自能躋壽域，寧論齊相海王篇。
寄胡邦衡兼简陈佥判黄书记
作者：王庭珪
朝代：宋

斯文久寂寞，谁应擅雕龙。
万事问伯始，今復得此公。
涛澜翻笔舌，锦绣蟠心胸。
平时吐佳句，逸气如长虹。
制策收俊异，行当推选锋。
元龙湖海士，江夏无双童。
词彩俱秀出，春葩发青红。
铿锵排律吕，纯音玉琤琮。
草木吾臭味，坐隔神螺峰。
遥闻玉荆产，长松想清风。
安得奋余勇，提戈譟其中。
且愿试音响，径须撞巨钟。
寄胡邦衡兼簡陳僉判黄書記
作者：王庭珪
朝代：宋

斯文久寂寞，誰應擅雕龍。
萬事問伯始，今復得此公。
濤瀾翻筆舌，錦繡蟠心胸。
平時吐佳句，逸氣如長虹。
制策收俊異，行當推選鋒。
元龍湖海士，江夏無雙童。
詞彩俱秀出，春葩發青紅。
鏗鏘排律呂，純音玉琤琮。
草木吾臭味，坐隔神螺峰。
遙聞玉荆産，長松想清風。
安得奮餘勇，提戈譟其中。
且願試音響，徑須撞巨鐘。
寄賀劉美中舍人直學士院
作者：王庭珪
朝代：宋

明光清曉玉開關，脚踏金鑾近侍班。
行盡九重天上路，正臨方丈海中山。
紫薇閣對青霄近，紅藥花翻白日閑。
待看飛龍催賜馬，錦袍蓮燭夜深還。
寄賀魏彦成郎中
作者：王庭珪
朝代：宋

扶桑日出天開關，江南太守初賜環。
鴛行舊班三尺脚，踏他龍尾回天顔。
是日奏對驚衆目，措國不動安如山。
爲郎畫省非常調，民曹金穀徒煩要。
江淮久鬰鸞鳳姿，一飛宜上青雲表。
政使垂紳坐廟堂，南北封疆談笑了。
君不見河南魏弱翁，治行聲聞九天上，漢室中興拜丞相。
寄贈王保躬求小山石二首·其一
作者：王庭珪
朝代：宋

扁舟斗轉五溪灣，湘北湘南飽看山。
袖裏雲岑皆寸碧，一拳分手亦何慳。
寄贈王保躬求小山石二首·其二
作者：王庭珪
朝代：宋

巖蟠蛟虎石骨瘦，地飽霜風山脚寒。
我欲借君修月手，爲持玉斧劈烟巒。
寄贺刘美中舍人直学士院
作者：王庭珪
朝代：宋
体裁：七言律诗

明光清晓玉开关，脚踏金銮近侍班。行尽九重天上路，正临方丈海中山。紫薇阁对青霄近，红药花翻白日闲。待看飞龙催赐马，锦袍莲烛夜深还。
寄贺魏彦成郎中
作者：王庭珪
朝代：宋

扶桑日出天开关，江南太守初赐环。
鸳行旧班三尺脚，踏他龙尾回天颜。
是日奏对惊众目，措国不动安如山。
为郎画省非常调，民曹金谷徒烦要。
江淮久鬰鸾凤姿，一飞宜上青云表。
政使垂绅坐庙堂，南北封疆谈笑了。
君不见河南魏弱翁，治行声闻九天上，汉室中兴拜丞相。
寄赠王保躬求小山石二首·其一
作者：王庭珪
朝代：宋

扁舟斗转五溪湾，湘北湘南饱看山。
袖裏云岑皆寸碧，一拳分手亦何悭。
寄赠王保躬求小山石二首·其二
作者：王庭珪
朝代：宋
体裁：七言绝句

岩蟠蛟虎石骨瘦，地饱霜风山脚寒。我欲借君修月手，为持玉斧劈烟峦。
寄黄子庞兼简邹德裕
作者：王庭珪
朝代：宋

天狼窥太清，戎马断行路。
一别常万里，寄书何由数。
识君英妙时，亹亹见佳处。
当年松栢姿，已有庙廊具。
比常览新作，险绝闻奇句。
探珠沧海底，秀色不受污。
笔端百斛鼎，胸中九经库。
高文动场屋，仍传渭上赋。
岂但凌三都，自使强敌怖。
邹郎挺忠烈，英英起门户。
同游气概中，风云生指頋。
独念蓬室士，无因陪杖屦。
相望隔章水，欲往不敢渡。
拏舟弄明月，正恐蛟龙怒。
寄黄子龐兼簡鄒德裕
作者：王庭珪
朝代：宋

天狼窺太清，戎馬斷行路。
一别常萬里，寄書何由數。
識君英妙時，亹亹見佳處。
當年松栢姿，已有廟廊具。
比常覽新作，險絕聞奇句。
探珠滄海底，秀色不受污。
筆端百斛鼎，胸中九經庫。
高文動場屋，仍傳渭上賦。
豈但凌三都，自使強敵怖。
鄒郎挺忠烈，英英起門戶。
同遊氣概中，風雲生指頋。
獨念蓬室士，無因陪杖屨。
相望隔章水，欲往不敢渡。
拏舟弄明月，正恐蛟龍怒。
寄黄平国正字
作者：王庭珪
朝代：宋

麟阁岧嶤入紫清，官居真是上蓬瀛。
玉壶风采想如旧，金马文章元有声。
近喜边头新奏捷，独怜江外正拏兵。
老夫饱饭无他虑，料理敲推怠未成。
寄黄平國正字
作者：王庭珪
朝代：宋

麟閣岧嶤入紫清，官居真是上蓬瀛。
玉壺風采想如舊，金馬文章元有聲。
近喜邊頭新奏捷，獨憐江外正拏兵。
老夫飽飯無他慮，料理敲推怠未成。
寅陂行
作者：王庭珪
朝代：宋

安成城头乌夜宿，啼乌未起鸡登木。
倾村入城来送君，马首摩肩袂相属。
但有庞首不识名，何物老翁出山谷。
老翁持酒前致词，家住西村大江曲。
大江两岸皆腴田，古有寅陂置官属。
自从陂废田亦荒，官中无人开旧渎。
公沿故道堰横流，陂傍秔稻年年熟。
今年虽旱翁不忧，田头已打新舂谷。
谁云此陂会当復，老父曾闻两黄鹄。
嗟哉如君不负丞，躬行阡陌劝农耕。
监司项背只相望，风謡满路胡不听。
胡不听，寅陂行，为扣天阍叫一声。
寅陂行
作者：王庭珪
朝代：宋

安成城頭烏夜宿，啼烏未起雞登木。
傾村入城來送君，馬首摩肩袂相屬。
但有龐首不識名，何物老翁出山谷。
老翁持酒前致詞，家住西村大江曲。
大江兩岸皆腴田，古有寅陂置官屬。
自從陂廢田亦荒，官中無人開舊瀆。
公沿故道堰横流，陂傍秔稻年年熟。
今年雖旱翁不憂，田頭已打新舂穀。
誰云此陂會當復，老父曾聞兩黄鵠。
嗟哉如君不負丞，躬行阡陌勸農耕。
監司項背只相望，風謡滿路胡不聽。
胡不聽，寅陂行，爲扣天閽叫一聲。
寒食日孟司理送酒
作者：王庭珪
朝代：宋

两翁俱是江南客，寒食他乡叹滞留。
燕舞莺啼春未老，一罇分我洗穷愁。
寒食日孟司理送酒
作者：王庭珪
朝代：宋

兩翁俱是江南客，寒食他鄉歎滯留。
燕舞鶯啼春未老，一罇分我洗窮愁。
寓郡斋过清閟轩与高虞卿夜话
作者：王庭珪
朝代：宋

户牖邻清閟，深夜客扣关。
开门见修竹，人与竹俱闲。
雨竹窗外响，风从屋头还。
羡君屏百事，读书苍翠间。
刺口谈治乱，笔挟风霜寒。
更览珠玉文，洗我冰雪颜。
归来兴未尽，危坐听珊珊。
寓郡齋過清閟軒與高虞卿夜話
作者：王庭珪
朝代：宋

戶牖鄰清閟，深夜客扣關。
開門見脩竹，人與竹俱閑。
雨竹窗外響，風從屋頭還。
羡君屏百事，讀書蒼翠間。
刺口談治亂，筆挾風霜寒。
更覽珠玉文，洗我冰雪顔。
歸來興未盡，危坐聽珊珊。
寰海清
作者：王庭珪
朝代：宋

畫鼓轟天。暗塵隨寶馬，人似神仙。天恁不教晝短，明月長圓。天應未知道，天天。須肯放、三夜如年。流酥擁上香軿。為個甚、晚妝特地鮮妍。花下清陰乍合，曲水橋邊。高人到此也乘興，任橫街，一一須穿。莫言無國豔，有朱門、鎖嬋娟。
寰海清·画鼓轰天
作者：王庭珪
朝代：宋
体裁：词

画鼓轰天。暗尘随宝马，人似神仙。天恁不教昼短，明月长圆。天应未知道，天天。须肯放、三夜如年。流酥拥上香軿。为个甚、晚妆特地鲜妍。花下清阴乍合，曲水桥边。高人到此也乘兴，任横街，一一须穿。莫言无国艳，有朱门、锁婵娟。
寶珠寺鐘銘
作者：王庭珪
朝代：宋

蠢然冥頑孰與覺，空中雷電忽磅礴。
大音希聲本無作，回祿奮怒飛廉惡。
一鼓成鐘神所託，劍蟠蛟螭怒牙角。
六種震動天雨雹，鑄此銘詩呵不若。
寻小舟东下忽见巨舰有作
作者：王庭珪
朝代：宋
体裁：七言绝句

本是蓬头渔钓客，飘如行脚水云僧。谁家巨舰和州载，笑我扁舟一叶轻。
尋小舟東下忽見巨艦有作
作者：王庭珪
朝代：宋

本是蓬頭漁釣客，飄如行脚水雲僧。
誰家巨艦和州載，笑我扁舟一葉輕。
左世勣妙年登第而飄泊遐荒十年不得調蓋嘗以事忤權貴今公道方開始欲仕進索余賦詩
作者：王庭珪
朝代：宋

射策楓庭最妙年，九衢爭看若登仙。
乘鸞豈慕天邊貴，失馬方知塞上賢。
華轂朱輪多覆轍，高門大屋尚修椽。
如今相國開公道，此詩他時亦盛傳。
左世绩妙年登第而飘泊遐荒十年不得调盖尝以事忤权贵今公道方开始欲仕进索余赋诗
作者：王庭珪
朝代：宋
体裁：七言律诗

射策枫庭最妙年，九衢争看若登仙。乘鸾岂慕天边贵，失马方知塞上贤。华毂朱轮多覆辙，高门大屋尚修椽。如今相国开公道，此诗他时亦盛传。
干龙节致语口号
作者：王庭珪
朝代：宋
体裁：七言律诗

红日初生碧海边，蓬莱金殿起晴烟。几重瑞气笼双阙，万室欢声动九天。百二山河扶宝祚，两阶干羽舞文砖。遥闻葱岭新都护，愿举霞觞祝万年。
幽兰寄向文刚二绝句·其一
作者：王庭珪
朝代：宋
体裁：七言绝句

西风黄叶深林下，忽有新兰动地香。公子夜寒谁对语，应容幽客到书房。
幽兰寄向文刚二绝句·其二
作者：王庭珪
朝代：宋
体裁：七言绝句

连夜风吹碧玉枝，山深寒重得香迟。穷秋故出迈往韵，要就高人觅好诗。
幽蘭寄向文剛二絕句·其一
作者：王庭珪
朝代：宋

西風黄葉深林下，忽有新蘭動地香。
公子夜寒誰對語，應容幽客到書房。
幽蘭寄向文剛二絕句·其二
作者：王庭珪
朝代：宋

連夜風吹碧玉枝，山深寒重得香遲。
窮秋故出邁往韻，要就高人覓好詩。
庐山道中寄送聂名世
作者：王庭珪
朝代：宋

村远孤烟起，山明晓雾开。
人行万松裏，路过九江来。
此去日千里，其如肠九回。
淮南酒楼近，玉笛不胜哀。
庐陵行
作者：王庭珪
朝代：宋

庐陵地控虔与洪，孤城斗绝吴楚东。
连年贼兵塞官路，烽火照夜旌旗红。
治中来时正逢此，自请按行山谷中。
禾州吉水方震动，缚取两渠来衅钟。
凶徒披靡拜麾下，愿持田器为良农。
凯歌归陈破贼状，捷书飞入甘泉宫。
甘泉侍臣知姓氏，天子往往闻其风。
谓当到阙问边事，边上如今尘不起。
但把长笺造鳯栖，莫说渡河挑马棰。
此公淹久佐一州，安用州民遮道留。
州中老人错料事，此公行立螭坳头。
廬山道中寄送聶名世
作者：王庭珪
朝代：宋

村遠孤煙起，山明曉霧開。
人行萬松裏，路過九江來。
此去日千里，其如腸九回。
淮南酒樓近，玉笛不勝哀。
廬陵行
作者：王庭珪
朝代：宋

廬陵地控虔與洪，孤城斗絕吳楚東。
連年賊兵塞官路，烽火照夜旌旗紅。
治中來時正逢此，自請按行山谷中。
禾州吉水方震動，縛取兩渠來釁鐘。
兇徒披靡拜麾下，願持田器爲良農。
凱歌歸陳破賊狀，捷書飛入甘泉宮。
甘泉侍臣知姓氏，天子往往聞其風。
謂當到闕問邊事，邊上如今塵不起。
但把長牋造鳯棲，莫說渡河挑馬棰。
此公淹久佐一州，安用州民遮道留。
州中老人錯料事，此公行立螭坳頭。
建炎己酉十二月五日避乱鸽湖山十绝句·其一
作者：王庭珪
朝代：宋

平昔无才可致君，此生何处欲超羣。
今逢四海干戈动，犹得山间卧白云。
建炎己酉十二月五日避乱鸽湖山十绝句·其七
作者：王庭珪
朝代：宋

昔人骑鹤岭头归，应有仙居在翠微。
绝壁苍藤无处问，时闻清唳掲云飞。
建炎己酉十二月五日避乱鸽湖山十绝句·其三
作者：王庭珪
朝代：宋
体裁：七言绝句

幡竿插入千岩底，鸟语飞来绝壁间。洞口行人迷处所，不知钟梵锁孱颜。
建炎己酉十二月五日避乱鸽湖山十绝句·其九
作者：王庭珪
朝代：宋

岩下逢人说乱离，十年眼底厌旌旗。
边尘復暗江南路，堪羡山僧总不知。
建炎己酉十二月五日避乱鸽湖山十绝句·其二
作者：王庭珪
朝代：宋

偶携琴剑入山来，惊觉高僧定裏回。
扶下绳床始开眼，嗔人马迹涴苍苔。
建炎己酉十二月五日避乱鸽湖山十绝句·其五
作者：王庭珪
朝代：宋

奇峰削出青莲蕚，远溜萦回碧玉环。
气接混茫藏句法，不知谁与破天悭。
建炎己酉十二月五日避乱鸽湖山十绝句·其八
作者：王庭珪
朝代：宋
体裁：七言绝句

破腊山桃已盛开，飞花无数点青苔。莫教流出前溪去，引得鱼舟入洞来。
建炎己酉十二月五日避乱鸽湖山十绝句·其六
作者：王庭珪
朝代：宋

洞裏花开透碧霄，溪横三绕赤栏桥。
他年桥断人迷路，咫尺山源万里遥。
建炎己酉十二月五日避乱鸽湖山十绝句·其十
作者：王庭珪
朝代：宋
体裁：七言绝句

伟岸棱棱似立朝，巍峨冠剑想风标。可怜有貌无肝胆，何用昂然近紫霄。
建炎己酉十二月五日避乱鸽湖山十绝句·其四
作者：王庭珪
朝代：宋
体裁：七言绝句

山腰危殿倚青葱，知是云峰第几重。恐有书生来问道，为凭轻打饭前钟。
建炎己酉十二月五日避亂鴿湖山十絕句·其一
作者：王庭珪
朝代：宋

平昔無才可致君，此生何處欲超羣。
今逢四海干戈動，猶得山間卧白雲。
建炎己酉十二月五日避亂鴿湖山十絕句·其一〇
作者：王庭珪
朝代：宋

偉岸稜稜似立朝，巍峨冠劍想風標。
可憐有貌無肝膽，何用昂然近紫霄。
建炎己酉十二月五日避亂鴿湖山十絕句·其七
作者：王庭珪
朝代：宋

昔人騎鶴嶺頭歸，應有仙居在翠微。
絕壁蒼藤無處問，時聞清唳掲雲飛。
建炎己酉十二月五日避亂鴿湖山十絕句·其三
作者：王庭珪
朝代：宋

幡竿插入千巖底，鳥語飛來絕壁間。
洞口行人迷處所，不知鐘梵鎖孱顔。
建炎己酉十二月五日避亂鴿湖山十絕句·其九
作者：王庭珪
朝代：宋

巖下逢人說亂離，十年眼底厭旌旗。
邊塵復暗江南路，堪羡山僧總不知。
建炎己酉十二月五日避亂鴿湖山十絕句·其二
作者：王庭珪
朝代：宋

偶攜琴劍入山來，驚覺高僧定裏回。
扶下繩牀始開眼，嗔人馬跡涴蒼苔。
建炎己酉十二月五日避亂鴿湖山十絕句·其五
作者：王庭珪
朝代：宋

奇峰削出青蓮蕚，遠溜縈回碧玉環。
氣接混茫藏句法，不知誰與破天慳。
建炎己酉十二月五日避亂鴿湖山十絕句·其八
作者：王庭珪
朝代：宋

破臘山桃已盛開，飛花無數點青苔。
莫教流出前溪去，引得魚舟入洞來。
建炎己酉十二月五日避亂鴿湖山十絕句·其六
作者：王庭珪
朝代：宋

洞裏花開透碧霄，溪横三繞赤欄橋。
他年橋斷人迷路，咫尺山源萬里遙。
建炎己酉十二月五日避亂鴿湖山十絕句·其四
作者：王庭珪
朝代：宋

山腰危殿倚青葱，知是雲峰第幾重。
恐有書生來問道，爲憑輕打飯前鐘。
张元晖生日
作者：王庭珪
朝代：宋

春风吹月昨夜圆，门对新生洲渚边。
紫文鸑鷟初入梦，燕公手笔大如椽。
赤松黄石俱长年，金鈎鹊印仍家传。
剑池霹雳蛟龙吼，宝气飞精射牛斗。
人呼张镐帝王师，相公元是山中叟。
张持操携徐献之侍郎书见访兼出示著述中兴论诸杂文为赋诗一篇以文轴还之他日亦录寄献之也
作者：王庭珪
朝代：宋
体裁：古风

君不能徒步上书献天子，又不能移书帝城结王公。欲将笔力扛九鼎，纸上有说能平戎。宣和治极久忘战，羯奴骑马嘶淮甸。是时犹屯百万师，无人北向放一箭。大臣搏手知何为，草间公卿儿女啼。至今谋国无上策，读君断藁令人悲。君家人物照青汗，曲江犹识胡雏乱。他年论事要回天，应向荆州寻好汉。
张绍祖双秀亭
作者：王庭珪
朝代：宋
体裁：七言律诗

义山山下三丞相，门倚山光照户庭。盛事流传千载后，寒空高并两峰青。双崖过雨好云气，绝壁参天列画屏。更羡君家亭子近，细听泉溜响泠泠。
張元暉生日
作者：王庭珪
朝代：宋

春風吹月昨夜圓，門對新生洲渚邊。
紫文鸑鷟初入夢，燕公手筆大如椽。
赤松黄石俱長年，金鈎鵲印仍家傳。
劍池霹靂蛟龍吼，寶氣飛精射牛斗。
人呼張鎬帝王師，相公元是山中叟。
張持操攜徐獻之侍郎書見訪兼出示著述中興論諸雜文爲賦詩一篇以文軸還之他日亦錄寄獻之也
作者：王庭珪
朝代：宋

君不能徒步上書獻天子，又不能移書帝城結王公。
欲將筆力扛九鼎，紙上有說能平戎。
宣和治極久忘戰，羯奴騎馬嘶淮甸。
是時猶屯百萬師，無人北向放一箭。
大臣搏手知何爲，草間公卿兒女啼。
至今謀國無上策，讀君斷藁令人悲。
君家人物照青汗，曲江猶識胡雛亂。
他年論事要回天，應向荆州尋好漢。
張紹祖雙秀亭
作者：王庭珪
朝代：宋

義山山下三丞相，門倚山光照戶庭。
盛事流傳千載後，寒空高並兩峰青。
雙崖過雨好雲氣，絕壁參天列畫屏。
更羡君家亭子近，細聽泉溜響泠泠。
彭青老好談禪喜作詩西寧詩有謀身之語借其語激之三首·其一
作者：王庭珪
朝代：宋

未省前身是道人，莫嗟求仕困無津。
東風動地泥牛吼，簷蔔花開别是春。
彭青老好談禪喜作詩西寧詩有謀身之語借其語激之三首·其三
作者：王庭珪
朝代：宋

好詩渾厚如金玉，妙質勿令斤斧侵。
要識筆端三昧力，夜深山水自成音。
彭青老好談禪喜作詩西寧詩有謀身之語借其語激之三首·其二
作者：王庭珪
朝代：宋

未能投筆取封侯，一食聊須爲口謀。
日向晴窗研破硯，讀書當讀億那由。
彭青老好谈禅喜作诗西宁诗有谋身之语借其语激之三首·其一
作者：王庭珪
朝代：宋
体裁：七言绝句

未省前身是道人，莫嗟求仕困无津。东风动地泥牛吼，檐卜花开别是春。
彭青老好谈禅喜作诗西宁诗有谋身之语借其语激之三首·其三
作者：王庭珪
朝代：宋
体裁：七言绝句

好诗浑厚如金玉，妙质勿令斤斧侵。要识笔端三昧力，夜深山水自成音。
彭青老好谈禅喜作诗西宁诗有谋身之语借其语激之三首·其二
作者：王庭珪
朝代：宋
体裁：七言绝句

未能投笔取封侯，一食聊须为口谋。日向晴窗研破砚，读书当读亿那由。
彭青老往禾山讀書所寓之室曰蟄菴爲賦蟄菴詩一篇送之兼簡白雲元老
作者：王庭珪
朝代：宋

彭子擔簦行有日，拄杖穿雲風雨疾。
主人好事家有書，卷埓石渠吞藏室。
兹遊遠去栖碧山，頭角未欲嶄嶄出。
泥蟠谷底茅屋深，丹崖青壁幾千尋。
白雲老元坐禪窟，笑汝猶作書生吟。
峰頭别打禾山鼓，喚起蛟龍趁雲雨。
彭青老往禾山读书所寓之室曰蛰庵为赋蛰庵诗一篇送之兼简白云元老
作者：王庭珪
朝代：宋

彭子担簦行有日，拄杖穿云风雨疾。
主人好事家有书，卷埓石渠吞藏室。
兹游远去栖碧山，头角未欲崭崭出。
泥蟠谷底茅屋深，丹崖青壁几千寻。
白云老元坐禅窟，笑汝犹作书生吟。
峰头别打禾山鼓，唤起蛟龙趁云雨。
從叔君冕見訪山間自云平生躬耕釣無求於人中有至樂令某作詩寫其蕭散之狀爲賦此篇
作者：王庭珪
朝代：宋

青鞋布襪綠蓑衣，滿目秋江白鳥飛。
小楫扁舟乘興出，斜風細雨釣魚歸。
有間茅屋臨蒼巘，尋箇樵夫上翠微。
閑趁牧童吹短笛，倒騎牛背入柴扉。
忆秦娥·梅花发
作者：王庭珪
朝代：宋
体裁：词

梅花发。夜寒吹笛千山月。千山月。此时愁听，龙吟幽噎。数枝飞尽南枝雪。风光又作年时别。年时别。江头心绪，乱丝千结。
忆馨鸿二孙
作者：王庭珪
朝代：宋

忆汝何时见，愁眉此日舒。
别来三换岁，诵得几多书。
字稍堪拈出，翁今喜有余。
阿鸿纔弄笔，相对想轩渠。
念奴娇（上元）
作者：王庭珪
朝代：宋
体裁：词

少年时节，见皇州灯火，衣冠朝市。天汉桥边瞻凤辇，帘幕千家垂地。人似神仙，身游佛国，谪堕红尘里。如今憔悴，渐无往岁欢味。此夜帝里喧传，太平祥瑞，有街头人醉。更值端门新又起，楼阙千兵严卫。朝野多欢，边庭初静，歌舞方腾沸。良宵好景，异时多少遗事。
怀故人留题
作者：王庭珪
朝代：宋

桃李无言对斜日，可堪回首一凄然。
子云投阁知何在，太白骑鲸已上天。
春蚓秋蛇留败壁，金鈎玉带锁寒烟。
人行古木横塘路，门掩长江上水船。
惜春亭席上和伍孺安酴醿
作者：王庭珪
朝代：宋

满眼伤春色，瑶花堕玉巵。
羣仙下来看，皎月自相随。
国艷晚尤贵，天香发每迟。
我方留客醉，帘捲未教垂。
惜春亭席上和伍孺安酴醿
作者：王庭珪
朝代：宋

滿眼傷春色，瑤花墮玉巵。
羣仙下來看，皎月自相隨。
國艷晚尤貴，天香發每遲。
我方留客醉，簾捲未教垂。
惜春亭觀酴醿
作者：王庭珪
朝代：宋

東皇收拾春歸去，獨遣酴醿殿後塵。
憐我寒窗賦愁寂，時看玉面送殘春。
惜春亭观酴醿
作者：王庭珪
朝代：宋

东皇收拾春归去，独遣酴醿殿后尘。
怜我寒窗赋愁寂，时看玉面送残春。
惠端琴铭
作者：王庭珪
朝代：宋
体裁：古风

大江之西，卢水之阴。有三昧手，斲无量音。震动法窟，是为老端之琴。盖尝求师于海中，登蓬莱阆风之岑，听海水林木之萧森。采枯桐以寄其妙绝，信哉点瓦砾而成金。
惠門寺鐘銘
作者：王庭珪
朝代：宋

萬動俱寂，如大虚空。
虚空無椎，何物爲鐘。
傍震萬壑，高聞九穹。
聲緣何起，吾知所從。
鐘邪椎耶，莫尸其功。
隱如雷霆，在大千中。
惠门寺钟铭
作者：王庭珪
朝代：宋
体裁：四言诗

万动俱寂，如大虚空。虚空无椎，何物为钟。傍震万壑，高闻九穹。声缘何起，吾知所从。钟邪椎耶，莫尸其功。隐如雷霆，在大千中。
感皇恩
作者：王庭珪
朝代：宋

一葉下西風，寒生南浦。椎鼓鳴橈送君去。長亭把酒，卻倩阿誰留住。尊前人似玉，能留否。醉中暫聽，離歌幾許。聽不能終淚如雨。無情江水，斷送扁舟何處。歸時煙浪卷，朱簾暮。
感皇恩
作者：王庭珪
朝代：宋

羸馬怯徵鞍，駸駸欲驟。昨夜文星動南鬥。廣寒宮近，欲上煙霄攜手。素娥不奈冷，淒涼久。知是謫仙，肝腸錦繡。天半清風動襟袖。而今西笑，且飲新豐美酒。悠然還獨酌，誰為壽。
感皇恩
作者：王庭珪
朝代：宋

飛雪滿貂裘，馬蹄輕驟。筆下文章煥星斗。凌雲才調，盡是奪標高手。況聞場屋裡，知名久。金榜篆雲，銀鞍披繡。歸去天香滿衣袖。莫辭今夕，且盡一尊芳酒。為君歌一曲，為君壽。
感皇恩·其三
作者：王庭珪
朝代：宋
体裁：词

一叶下西风，寒生南浦。椎鼓鸣桡送君去。长亭把酒，却倩阿谁留住。尊前人似玉，能留否。醉中暂听，离歌几许。听不能终泪如雨。无情江水，断送扁舟何处。归时烟浪卷，朱帘暮。
感皇恩·羸马怯征鞍
作者：王庭珪
朝代：宋
体裁：词

羸马怯征鞍，骎骎欲骤。昨夜文星动南斗。广寒宫近，欲上烟霄携手。素娥不奈冷，凄凉久。知是谪仙，肝肠锦绣。天半清风动襟袖。而今西笑，且饮新丰美酒。悠然还独酌，谁为寿。
感皇恩·飞雪满貂裘
作者：王庭珪
朝代：宋
体裁：词

飞雪满貂裘，马蹄轻骤。笔下文章焕星斗。凌云才调，尽是夺标高手。况闻场屋里，知名久。金榜篆云，银鞍披绣。归去天香满衣袖。莫辞今夕，且尽一尊芳酒。为君歌一曲，为君寿。
感雨
作者：王庭珪
朝代：宋

拜起炉烟绕碧虚，卧龙随雨跃天衢。
道边草木已焦卷，岩下风雷若指呼。
河陇岂无冤繫狱，海污防有浴川夫。
君王屡诏寛徭役，亦念凋氓苦未苏。
感雨
作者：王庭珪
朝代：宋

拜起爐烟繞碧虚，卧龍隨雨躍天衢。
道邊草木已焦卷，巖下風雷若指呼。
河隴豈無冤繫獄，海汙防有浴川夫。
君王屢詔寛徭役，亦念凋氓苦未蘇。
憶馨鴻二孫
作者：王庭珪
朝代：宋

憶汝何時見，愁眉此日舒。
别來三換歲，誦得幾多書。
字稍堪拈出，翁今喜有餘。
阿鴻纔弄筆，相對想軒渠。
懷故人留題
作者：王庭珪
朝代：宋

桃李無言對斜日，可堪回首一凄然。
子雲投閣知何在，太白騎鯨已上天。
春蚓秋蛇留敗壁，金鈎玉带鎖寒烟。
人行古木横塘路，門掩長江上水船。
戏向文刚生子
作者：王庭珪
朝代：宋

平生只欠掌中珠，天与此儿聊慰渠。
郎罢新来着綵服，要令啼戏觅银鱼。
戏调义高
作者：王庭珪
朝代：宋
体裁：六言诗

横担拄杖入山，坐断高峰境界。一吼震动林木，忽然草贼大败。了则万法俱空，未了应须还债。本是两重公案，如今一道俱解。
戏赠文彦明·其一
作者：王庭珪
朝代：宋
体裁：七言绝句

江淹才尽一双笔，庾信穷生万斛愁。对客安能吐佳句，墙东老驵正操矛。
戏赠文彦明·其二
作者：王庭珪
朝代：宋
体裁：七言绝句

酒酣拔剑悲生事，病起扶藜踏浅莎。逆旅正如蝴蝶梦，还家试听扊扅歌。
戲向文剛生子
作者：王庭珪
朝代：宋

平生只欠掌中珠，天與此兒聊慰渠。
郎罷新來著綵服，要令啼戲覓銀魚。
戲調義高
作者：王庭珪
朝代：宋

横擔拄杖入山，坐斷高峰境界。
一吼震動林木，忽然草賊大敗。
了則萬法俱空，未了應須還債。
本是兩重公案，如今一道俱解。
戲贈文彦明·其一
作者：王庭珪
朝代：宋

江淹才盡一雙筆，庾信窮生萬斛愁。
對客安能吐佳句，牆東老駔正操矛。